
Green Corridor no a keda cla riba fecha palabra 

Segun Directordi DOW, ing. Marlon Croes 

AWEMainta Diabierna, 25 Augustus 2017 


Green Corridor no a keda cla riba fecha palabra 

Awor e lo keda da te luna di november awor 

Segun Directordi DOW, ing. Marlon Croes 



GREEN Corridor mester a keda cla dia 14 di augustus ultimo, 
pero manera por conclui, esaki no a ser logra. E trabaonan ald a 
cuminsa na juli/augustus 2015 y a lceda stipula cu e lo ta dos aña 
di construccion, pero esey no a resulta di ta e caso. 

Pa motibo di retraso, lolce ta masha normal si mira e magnitud di 
e proyecto, segun Director di DOW, ing. Marlon Croes. 

Un di e motibonan grandi ta, cu ora cu e contratista a dal un 
kabel grandi di N.V. Elmar kibra di 60 KW y pa tene tog 
distribucion di coriente, mester slow-down cu ta costa 
tempo. E hecho aki a causa 3 pa 4 luna di retraso. 

Segun ing. Marlon Croes, siman pasa e tabatin reunion 
cu e compania di construccion, ODINSA C.C., unda 
gerencia a admiti cu nan no ta keda cla mas pa 14 di 
augustus, e fecha cu nan mes a anuncia y awor nan ta 
target pa keda cla pa dia 15 di november. 

P’e falta di cumplimento aki, ODINSA a haya 
un boet caba pa falta di incumplimento, 
segun Director di DOW, ing. Marlon 
Croes. 

Hecho ta cu tin diferente trabao pa 
tuma lugar aworaki, p.e. e vianan di 
Yara, Sero Alejandro, Rooi Cochi, 

Mabon, Brazil, Weg Seroe Blanco y 
Weg Fontein, mester haya nan capa 
di asphalt. For di retonde di Pos 


Chiquito pasa Isla di Oro bay te Mariniers Kazerne ya tin su capa 
di asfalt nobo. Y tambe for di Pieter Boerstraat te Zeewijk bay San 
Nicolas tambe tin su capa nobo. 

Como tal awor e compania ta concentra su mes for di retonde Pos 
Chiquito bay San Nicolas pa den fase cambia e capa di asfalt. 

Tur e trabao aki ta sosode den oranan di anochi, ora tin menos 
trafico. 

Siman pasa a haci conexion di e brug riba e caminda ex- 
istente, pero asina mes tin algun trabao pa haci ainda 
cu e brug nobo, prome cu habri esaki pa tur trafico. 
Ta hacienda tur esfuerzo pa principio di september 
awor por habri e brug nobo aki pa tur trafico. Y 
asina ainda mester traha e fiest-pad nobo. 

Tambe siman pasa a sera e parti di caminda bieu 
entre Aeropuerto te cu Mahuma y a cuminsa usa 
e parti nobo pa pronto habri’e y lo pone den uso e 
vierbaanse, segun ing. Marlon Croes. 

Berdad tin algun trabao tanto interno 
como externo tin cu tuma lugar, pero 
asina mes, ODINSA ta kere di lo keda 
cla dia 15 di november awor. Pronto 
cu pone e vierbaanse den uso, lo 
mester haci un audit pa determina si 
e contratista a cumpli p’e ora ey, 
habri e caminda completo. 

Despues di a disfruta di algun ora den libertad 


Prome cu solo a baha a bolbe detene 
Jeandro Angela na Macuarima 




AYERA mainta después di un entrada hudicial na un 
adres a wordo deteni e sospechoso, Jeandro Miaxchael 
Rafael Angela, naci na Aruba, dia 26 di januari 1997 
(20 aña). Su ultimo adres ta Paradera. 

Pero después na Warda di Polis na Santa Cruz e so- 
spechoso a logra huy. Esey t’e motibo tambe cu un 
buskeda a tuma lugar. 

Mientras cu Fiscal di Ministerio di Husticia, mr. D. Kar- 
dol tambe a pidi pa yuda busca y avisa Polis pa detene 
e sospechoso, Jeandro Miaxchael Rafael Angela, naci 
na Aruba, dia 26 di januari 1997 (20 aña). Su ultimo 
adres ta Paradera. 

Tabata algo prome cu 6 or di atardi, cu Liliana Rasmijn, 
vocero interino di Polis a informa cu e sospechoso Jean- 
dro Angela a keda deteni na altura di Macuarima. Mas 
informacion no a ser duna. 

Di acuerdo cu e prome boletin mainta, e sospechoso 
aki tabata ser busca pa un cantidad di ldebro na cas di 
hende, unda e ta logra horta masha cos. 


Registra awo! 

Manda bo e-mail na noticia@awemainta.com 


Ricibi AWEMainta tur dia den bo inbox 


www.awemainta.com 


St www.facebook.com/awemainta 


583-1400 


583-1444 















4 

DIAHUEBS den oranan trempan di 
mainta, un accidente a sosode riba caminda 
di Jaburibari, cerca di e centro pa person- 
anan di edad grandi. 

Polis a presenta n’e sitio y topa cu un taxista 
y un manehador di scooter. 

Segun informacion, e manehador di e 
scooter tabata basta rabia, el a tira un pie- 
dra y kibra e glas parti patras di e taxi van. 
Ademas, a bisa cu e manehador no tabatin 
ningun intencion di paga e dañonan cu el 
a causa. 

Polis a detene e manehador di e scooter y 
transport’e pa Warda di Shaba, mientras 
e taxista a keda di pasa na Warda tambe. 

Prolongacion di Minister drs. Paul Croes 

Mr Marije Vaders, abogado di drs. Paul Croes 
a bisa cu esaki ta procedura normal y segun ley 

Pero te ainda e abogado no por haya tur documento 


“STANDARD procedure ta loke ta tumando lugar,” asina 
sra. Marije Vaders, abogado di Minister drs.Paul Croes 
a bisa, refiriendo n’e prolongacion di 8 dia ayera di 
su cliente. 


E abogado, kende ta representa Paul Croes, mr. 
Marije Vaders tabata na Aruba pa atende e parti 
procedural cu ta standard procedure nada otro. 

Minister drs. Paul Croes a presenta dilanti Huez 
Comisario pa verifica si e forma di proceder den 
detencion a bay conform ley. Den 99.9% di caso ta 
prolonga detencion pa 8 dia mas. Esey ta standard, 
esaki no tin nada di haber cu culpabilidad. Mescos a 
pasa tambe ayera cu e colaborador Aparicio, kende 
riba mesun dia di detencion di Minister 
Paul Croes, mes a bay entrega su mes na 
Warda di Polis. 

Pa loke t’e caso mes ainda esaki no a bin 
dilanti. E tin cu cana su procedura cor- 
ecto segun nos sistema legal. Di acuerdo 
cu nos informacion, actualmente esnan 
responsabel ta interrogando Paul Croes 
y su colaborador y ta confronta nan cu e 
hechonan. 





Segun abogado mr. Marije Vaders, ainda e ta den e proceso 
di constantemente pidi documentonan pa haya sa 
kico nan tin contra drs. Paul Croes, pa nan por 
traha riba su defense. Te n’e momentonan aki 
nan no a ricibi casi nada cu por bisa ta mustra 
algo serio. 


Un cos si, Ministerio Publico tin obligacion pa 
entrega documentonan esey ta ley pa defensa 
por contraresta nan supuesto sospechonan y 
nos ta sumamente positivo y convenci cu nos 
lo logra demostra inocencia di nos cliente sin 
duda, di acuerdo cu declaracion di abogado 
mr. Marije Vaders. 


Encuanto e rumornan cu Ministerio Publico lo 
a laga Feliciano den libertad, Ann Angela, vocero 
di OM a desmenti esaki. E unico cu Fiscal 
a laga den libertad diarazon ultimo, 
tabata Chelito Schwengle y ningun 
hende mas. Te cu ayera tardi, ta 4 
sospechoso OM tin deteni como 
sospechoso den e caso Ibis. Y nan 
t’e propio Paul Croes, su colaborador 
Aparicio, Capriles y Feliciano. No 
tin ningun detencion nobo tampoco. 


For those who live 
life to the fullest. 


Drive a Ford SUV and find out what Ford has for you. 



2017 Ford Explorer 
AWG 6,500 discount* 


2017 Ford Edge 
AWG 5,500 discount* 


‘Drscount includes Ford Dealer Discount. Ford Dealer Discountis effective July 1,2017 through September 30, 2017. Certain rnles end restrictions apply. Please contact your sales representative for more details. 

L.G. Smith Boulevard 112, Oranjestad, Aruba / Tel: (297)524 4444 
Fax: (297) 582 6661 /e-mail: info@yrausquin.com / www.yrausquin.com 


























6 


AWEMainta Diabierna, 25 Augustus 2017 


Bureau MFA cu anochi informativo 
encuanto Sistema Electoral na Aruba 



BUREAU MFA ta organisa un anochi 
informativo encuanto nos sistema electoral 
na Aruba. Orador invita p’e anochi aki ta 
sr. Luciano Milliard kende ta docente di ley 
na Universidad di Aruba specialisa riba ley 
constitucional. 

Durante e anochi informativo aki ta trata 
historia di nos sistema electoral, entre otro, 
con el a inicia, di unda el a origina y desde 
ki tempo el a wordo estableci. 


Tambe ta bay den detaye di, entre otro, con 
nos sistema electoral ta hinca den otro, ken 
mag vota, pa kico nos ta vota, con un partido 
ta yega na un asiento, kico ta un restzetel, 
con ta calcula esaki y ki ora un gobierno ta 
demisionario. 

Bureau MFA kier a extende un invitacion 
cordial na pueblo di Aruba pa atende e ano- 
chi informativo aki cu ta tuma lugar diamars 

5 di september na MFA Noord y diaranson 

6 di september na MFA Paradera. 


Orario ta di 7.00 pm - 8.30 pm y entrada 
lo ta completamente gratis. Pa mas infor- 
macion poryama 281-0001 of 281-0005. 
Mision di Bureau MFA ta pa ofrece dife- 
rente servicio sea publico of priva mas efec- 
tivo y mas cerca di cas. Tambe ta promove y 
facilita e participacion y interaccion social y 
cultural di e ciudadanonan den comunidad 
sea cu actividadnan educativo, recreativo y 
social/cultural pa tur edad. 


Iln boter 
di Molotov 
Cocktail a 
ser uza pa 
cende auto 
na candela 



DIAHUEBS den oranan di marduga, a pidi presencia urgente di Polis na 
un adres den Palm Beach, caminda un caso di destruccion a tuma lugar. 

Polis a presenta n’e sitio y topa cu e habitante, kende a splica cu el a tende 
basta desordo den su cura y a bin topa cu auto di su amiga na candela. E1 a 
actua rapidamente pa paga e candela pa evita cu esaki sigui causa daño. 

N’e sitio a topa cu un boter di Molotov Cocktail, cual a ser uza pa cende e auto 
aki na candela intencionalmente. Segun por compronde, un persona desconoci 
a ser mira den cura ora e incidente a tuma lugar. E caso ta bou investigacion. 



BO MESTER Dl WASTE BUCKET RESIDENCIAL 
OF COMERCIAL? 


20 yrd 

15 yrd 

lOyrd 

Bucket 

DIARANSON den oranan di mainta, un accidente 
a tuma lugar na altura di Blue Residence, caminda 
un pareha tabata envolvi. 

Polis a presenta n’e sitio y topa cu e pareha di nacio- 
nalidad Venezolano, kende a splica cu esnan dilanti 
nan a tira un boter riba caminda, cual a pone cu e 
scooter a pasa rib’esaki y pone nan cay. 

E pareha a keda levemente herida, pa cual a pidi 
presencia di personal di Ambulance pa atende cu e 
pareha n’e sitio mes. 

Joselin Croes ta declara: 

Abuso sexual di menor no ta aceptabel bou ningun 
circunstancia y ta p'esey mester introduci castigonan minimo 


RECIENTEMENTE mi a tende presidente di parlamento, miembro 
di partido AVP, den un programa radial bisa, cu nan ta haciendo 
un investigacion pa sondea e efectonan positivo y negativo pa 
implementa castigo minimo pa abuso sexual contra menor di edad. 
Como mama y hende muhe, mi por garantisa bo cu no tin ningun 
circunstancia cu ta tolera abuso sexual di menor y ni tampoco di 
un adulto. E daño ireparabel cu bo ta haci na e victima ta mescos 
cu si bo lo a mat’e. Bo ta ldbra e persona su confiansa propio y bo 
ta mata su spirito di amor y felicidad, segun Joselin Croes. 

Nos ley, claro, semper ta tene cuenta cu si e abusa- 
dor tabata mentalmente incapacita of handi- 
capped, pero excepto den casonan extremanda- 
mente special no tin nada cu por “praat goed” un 
acto asina, ni si bo tabata droga of burachi of bo 
a wordo seduci of bo a pensa cu bo tabata stim’e, 
pasobra abo ta e adulto, abo mester controla bo 
mes y abo mester actua responsabel, e pober 
mucha no ta grandi suficiente pa sa kico e 
ta sinti of no, na e edad ey, Croes ta splica. 

Mirando e impacto cu maltrato 
abuso sexual di menor tin riba 
comunidad y e consecuencianan 
traumatico pa e victima y famia, 

POR lo cambia ley p’asina in- 
troduci castigonan minimo y 
severo p’e delitonan aki y amplia 
e derechonan di e victima. Ademas 
POR lo cambia ley p’asina Cuerpo 
Policial y Ministerio Publico por ta mas 
efectivo den nan trabou di investiga y per- 


sigui penalmente esnan cu comete e delitonan ald. Departamento di 
Legislacion lo wordo instrui pa traha cu urgencia rib’e proyectonan 
di cambio di ley menciona. 

Den e proceso di cambio di ley aki lo inclui tambe castigonan 
minimo pa otro crimennan pisa. Lo adapta e maneho a base di cual 
ta pidi castigo, pa rekeri castigonan mas severo pa dicho crimen- 
nan y otro crimennan pisa. Lo introduci e derecho di e victima pa 
hiba palabra durante tratamento di e caso penal, Croes ta mustra. 

Na mesun momento lo mehora e guia y sosten (“slachtofferhulp”) 
na e victimanan, lo implementa un programa di conscienti- 
sacion y prevencion, lo promove e cooperacion y coordinacion 
entre tur stakeholder y provee e recursonan necesario na e 
instancianan cu ta activo rib’e tereno aki. 

Tambe POR lo introduci un “call center” na Cuerpo Policial 
cu ta opera 24/7 , pa comunidad por raporta keho contra 
abuso di mucha y un registro publico di “sex offenders”. 

Pa loke ta e seccion di Jeugd- en Zedenpolitie di Cuerpo Poli- 
cial, lo inverti den aparatonan sofistica pa haci “forensic 
interview” y lo percura pa mas personal cualifica cu por 
haci esey, Croes ta continua bisando. 

Nos muchanan y nan bienestar ta nos prioridad, e ta 
nos deber civico pa tene nan sigur, maske esaki ldermen 
tene nan sigur di nan mesun amigonan y familiarnan 
tambe. 

Nos muchanan ta nos futuro y nan no por proteha nan 
mes, dus nos mester zorg pa nan ta semper sigur. 

Conta riba un maneho riguroso pa cu abuso sexual di 
menor. Ban p’e cambio dia 22 di september, vota E 
Forsa Nobo POR, Croes ta conclui. 

Ciudadcmo di Rancho: 


"Má ta contento y e famia ta prepara pa bin Mambo Beach bek" 



E momento den cual Minister President Mike Eman 
y Minister di Infrastructura Benny Sevinger a pres- 
encia inicio di demolicion di ex Bushiri Hotel, ta un 
acto a hala atencion di un publico grandi diaranson 
mainta. 

Entre e personanan, tabata presente Jose Cesareo 
Olivier, un conocido ciudadano di e bario di Rancho. 
Olivier a comparti su sentimento y recuerdonan di 
con pueblo tabata disfruta di e area den famia y su 
satisfaccion cu Gobierno a opta pa trece esaki bek. 

“M’a tende e noticia y mi a para akinan pa mi wak si 
ta berdad cu nan ta bay basha e Bushiri aki”, asina e 
ciudadano a bisa contando cu esaki tabata unda e ta- 
bata landa antes, tempo e luga tabata yama “Mambo 
Beach”. 

“Defunto Consuelo, mama di Leo Quandt nan’ki cu 
tabata biba eybou y nos semper, den un grupo famia 
cu mi mama y otro rumannan, nos ta coi jug, nos ta 
bin coba santo blanco y pone e jug pa e awa keda 
friu,” Olivier a declara puntrando su mes si tin hende 
sa haci esey ainda. 

Na su opinion e momento a yega pa basha Bushiri 
abou y pa drecha e beach bek pa e hendenan di 
Rancho y e bicindario di Playa Pabou. Esaki ta husta- 
mente e argumento cu a hiba Gabinete Mike Eman II 
na tuma e decision di deshaci di e edificio den ruina 
y entrega pueblo bek pa su gozo. 

Pero no ta solamente nos hendenan local ta bay haya 
un beach bek, turismo tambe ta gana. 

E rehabilitacion di e beach ta caba cu un mahos bista 
y ta ofrece nos bishitantenan crucero un luga cerca di 
waf caminda por disfruta di nos solo y lama apenas 
algun minuut leu. 

Olivier ta hopi optimista pa futuro, bisando “Ban 
spera tur cos bay bon. Ta hopi aña caba; awo cu e 
decision a cay, mi ta contento cu esaki.” 

E ta cla pa reanuda e tradicion familiar di pasa mo- 
mentonan grato na beach y a expresa cu dia di e 
apertura e lo t’ey claba. 

“Con bo laga; sigur cu si! E famia ta prepara pa bin aki 
bou bek”, e meneer a bisa wantando man di su nieto. 




BARATIO DI 

TEGEL 



■^) KOOYMAN MEGASTORE HABRI NON-STOP di 7am - 7pm y diadomingo 9am - 2pm 


Kooyman Megastore • Av. E. J. (Watty) Vos 20 
www.kooymanbv.com kooyman.aruba 


Q KOOYMAN 

NOS tur sin duda ta ripara cu eleccion ta 
den porta, pasobra proyectonan y prome- 
sanan grandi ta wordo duna cu ta bay costa 
hopi placa, placa, placa. 

No ta nada nobo pasobra e ehempel di mas 
grandi ta nos propio Gobiernonan. 

“Bo ta mira unda bo placa a bay”, segun 
Jacky van Putten. 

Deporte no ta keda atras pasobra, placa, 
placa, placa tin, nos propio Minister di De- 
porte ta confirma esald cu Lotto. Oposicion 
tambe ta alerta cu hopi placa tin den Lotto 
y kier sa unda e a bay. Tin asina hopi placa 
cu diferente partido y nan candidato pa de- 
porte ya a gast’e caba riba plannan grandi di 
Centronan Deportivo na diferente localidad. 
Tin ideanan pa un Stadion di Little League 
na Dakota, un Compleho Deportivo na 
Noord, otro na e lugar di e “famoso logro 
di sloop, Bushiri”. Te hasta nos Minister di 
Deporte a expresa di duna e tereno aki na 
Canadian Bank Note pa traha otro Centro 


Deportivo! 

Tur kier bin cu “Bling, Bling” pa demostra 
unda e placa a bay aki 4 aña, van Putten ta 
splica. 

Den 35 aña trahando cu deporte organisa 
mi por a wak e deporte na Aruba bay for 
di hopi deporte pa poco deporte y di poco 
facilidad pa hopi facilidad. 

E trend ta sigui unda tur ta papia den inverti 
den cement y gras artificial pero ta lubida cu 
mester aloca placa pa e. o. esnan cu lo bay 
haci uzo di e lugarnan aki, e entrenadornan, 
materialnan y gasto di mantenimiento. Ta 
papia di mas facilidad pero nos no ni por 
mantene lolce nos tin caba. 

Ademas, paldco tira tur e fondo den un par 
di Compleho Deportivo costoso, manera ta 
custumber y no den tur barionan, scolnan 
na unda nos hubentud ta y nos grandinan 
por beneficia, van Puttan ta mustra. 

Papia di programanan cu lo bay encera tur 
nos barionan, scolnan y traim- 
erdianan. 

Ban pone placa den maneho, ban 
papia di drecha tur facilidadnan 
existente den bario prome, ban 
percura cu tur scol tin nan fa- 
cilidad deportivo, ban apoya e 
clubnan deportivo y aporta pa nan 
facilidadnan ta optimal, moderno 
y ekipa. 


Ban uza nos hendenan cu pa añanan ta 
boluntario y preparanan debidamente y 
ekipanan pa asina den tur bario y scol nos 
muchanan ta wordo brinda e oportunidad pa 
haci deporte. Aldnan nos grandinan tambe 
por probecha di movecion den dia y atardi 
nos hubentud. Facilidadnan grandi ta costa, 
pero mas cu tur cos, ta costa pa mantene 
nan, van Putten ta remarca. 

E compromiso cu E Plataforma Nobo cu 
deporte ta netamente esaki. Na prome 
lugar mantene nos facilidadnan existente y 
percura cu tur bario y scol tin facilidadnan 
adecua, material suficiente y e “manpower” 
prepara prome cu cuminsa papia di inversi- 
onnan grandi den facilidadnan miyonario, 
e candidata di POR ta continua bisando. 
Den nos Vision 2017-2021 Hunto Nos 
POR, nos ta delinia nos maneho transpar- 
ente den deporte. 

• Pa desaroyo di deporte ta necesario pa in- 
verti den facilidadnan y ekiponan deportivo 
moderno y mantencion continuo. Mirando 
cu deporte mester ta acesibel pa tur hende, 
lo percura tambe pa facilidadnan y guia pa 
gruponan special (60-plussers y personanan 
cu impedimento fisico y/of mental). 
Download e Vision 17-21 for di nos website 
asina bo ta bon informa. Dia 22 di septem- 
ber, bo voto deportivo ta e cambio deportivo 
cu tanto Aruba ta anhela! 1 lcuPORt’esun! 
Van Putten ta conclui. 


- Residencial ct Comercial I 

- Servicio Rapido ’ 

- Servicio Profesional, Confiabel y 
Garantisa 

* Prijs di Awg. 65,- te max. di 7 rn^ ^^2 

YAMA NGS NA; info@ecotech.aw 

Façeboc 

Di acuerdo cu Director di RvA, Alvin Koolman 


Ta mas barata trece contratista di afo, 
pero haci certificaci on di e trahadornan 

cu mester ta importante 


DIASABRA ultimo, durante Expo Labor 2017, Min- 
ister di Labor, Angel Bermudez a haci entrega oficial di 
e decreto cu ta activa comision encarga cu programa di 
certificacion pa Refineria di Aruba. 

Despues di un estudio di 3 luna, e comision aki cu ta 
consisti di Alvin Koolman, Philip de Souza, Yvonne Lee- 
Perez, Francis Trimon, Stephanie Croes, Sheila Maduro 
y Gina Maduro a entrega un raport na december di 
aña pasa cu e proposicion pa introduci un programa di 
certificacion pa prepara nos hendenan pa bolbe tereno 
industrial. 

Segun Director di Refineria di Aruba (RdA), Alvin Kool- 
man, awor e comision ta continua cu e siguiente fase 
unda cu ta determina den tres luna di tempo cuanto 
e programa aki ta costa y con precisamente e ta keda 
ehecuta. 

Sr. Alvin Koolman a sigui splica cu den mundo petrolero 
e ta hopi mas barata awendia pa trece un contratista p’e 
haci e trabounan necesario y despues bay bek. 

Cu casi 25 aña di experiencia den e industria aki Kool- 
man a constata cu casi semper e personanan aki ta keda 
biba Aruba durante henter e operacion di e refineria. 

“Casi nunca tin un entrenamento pa nos hendenan, 
solamente p’e empleadonan directo di e refineria”, asina 
e Director di Refineria di Aruba a bisa. 

E entrenamento lo consisti di dos categoria, esta esun 
di “soft skills” cu ta ensera trabounan manera ‘manhole 
watch’ y ‘fire watch’, cu normalmente ta entrenamen- 
tonan rapido. 

E di dos categoria t’esun di “high skills” cu ta ensera 
trabounan manera welder y ‘instrument technician’ cu 
ta trabounan cu ta dura varios aña pa completa. 

E curso lo dedica primeramente n’e asina yama ‘soft 
skills’ p’asina un grupo grandi di trahadornan por haya 
un oportunidad pa labora den e refineria. 

Adicionalmente, tur contratista cu wordo busca pa 
traha na Refineria di Aruba lo mester haci e curso di 
certificacion pa mira si enberdad nan ta completamente 
capacita pa haci e trabounan necesario y n’e criterionan 
indica pa nos refineria. 

“Tempo di Lago nan tabatin un Vocational School y 
despues cu Coastal, Valero, E1 Paso, no tabatin empuhe 
pa haci trainingnan aki”, asina sr. Alvin Koolman a 
indica. 

Sinembargo, pronto Refineria di Aruba lo conta cu su 
propio programa di certificacion. 



POR 



NOBO 


MEDIO AMBIENTE TA UN PRIORIDAD PA 


POR SU META TA PA DUNA PRIORIDAD NA 
PROTECCION MAS ESTRICTO Y MEHORA E 
CALIDAD DI NOS NATURALESA Y 
MEDIO AMBIENTE 


• MODERNISA, AMPLIA Y REFORSA E 
LEY PA PROTECCION Dl NATURALESA 

• FINALISA, APROBA Y IMPLEMENTA 
MANEHO INTEGRAL Dl NATURALESA 

Y MEDIO AMBIENTE DEN CONSULTA 
ESTRECHO CU STAKEHOLDER 

• BIN CU UN SOLUCION DEFINITIVO PA 
DUMP NA PARKIETENBOS DUNANDO 
PREFERENCIA NA COMPANIANAN 
LOCAL 

• SOSTENE SOLUCIONNAN Dl 
TECNOLOGIA MODERNO Dl RECICLAHE 

Y Dl CONVERTI SUSHI DEN ENERGIA 

• ELIMINA TUR DUMP ILEGAL 

• INTENSIFICA TRABOUNAN Dl CONTROL 

• APLICA SANCIONNAN SEVERO 
CONTRA ESNAN CU TA HACI DA O NA 
NOS NATURALESA Y MEDIO AMBIENTE 
(TERAYLAMA) 

• REFORSA SECCION Dl INSPECCION Dl 
DNM Y BUREAU CITY INSPECTOR 

Por E Forsa Nobo E1 




PA LOGRA E META NOS LO: 

CONSCIENTISA COMUNIDAD PA MEDIO 
Dl UN CAMPA A EDUCATIVO 
INCLUI HERENCIA NATURAL, FLORA Y 
FAUNA, AGRICULTURA Y PESCA DEN 
CURICULO Dl SCOL 
ESTABLECE UN PARKE MARINO 
IMPLEMENTA MANEHO DIRIGI RIBA 
PROTECCION Dl NOS PLAYANAN 
IMPLEMENTA CONDICIONNAN 
ESTRICTO PA ROSAMENTO Dl TERENO 
STIMULA PLANTACION Dl MATANAN 
LOCAL 

IMPLEMENTA PROGRAMA Dl CRIA PA 
FAUNALOCAL 

AMPLIA UBICACION Dl PANELNAN 
SOLAR NA SCOLNAN Y INCLUI 
EDIFICIONAN Dl GOBIERNO 
CREA Y IMPLEMENTA PROGRAMA PA 
INCENTIVA PRODUCCION Y UZO Dl 
ENERGIA ALTERNATIVO 


#HUNTO NOS POR 

Ta na Aruba so, tin eleccion di bestuur prome y despues di esey ta duna cuenta cu relato anual 

Jair Tromp ta denuncia cu tin mal maneho (atrobe) den AVB 

Y ningun club ta haci net nada 


DIARANZON 2 augustus ultimo, tabatin un reunion general 
yama pa AVB, cu diferente punto di agenda, cual esunan principal 
tabata eleccion di President di AVB y despues eleccion pa 4 miem- 
bro di directiva di AVB, pa e proximo periodo di 4 aña. 

Den e reunion aki, e President ta prolonga su puesto pa 4 aña y 
esaki cu 21 voto di representantenan di diferente club cu tabata 
presente, Kurt Thomas a haya 7 voto y Jairzinho Jair Tromp a 
haya 8 voto. Cual resultado Tromp di ta respeta, aunke e ta ripara 
cu hopi di esnan presente no tabata domina e concepto di maneha 
un club of organisacion. 

Despues di eleccion, AVB ta manda un e-mail pa su miembronan 
diaranzon 16 augustus atardi, cu e lo ta convocando un reunion 
general extra ordinario y cu di caracter di urgencia pa diasabra 19 
augustus, pa 2or di merdia. 

Pues e yamada p’e reunion ta 3 dia prome. Esald contra di statuto 
cu ta stipula cu reunion general extra ordinario, lo mester wordo 
trata segun reglanan stipula igual pa un reunion general. Na unda 
cu ta stipula cu lo mester manda e documentonan relevante y e 
agenda mas tempran cu 7 dia prome cu e reunion convoca. 

E reunion aki, tabata netamente pa aproba e relato anual 2016 di 
AVB. 

Pero nos ta wak mucho leu, dia di eleccion Jair Tromp a bin con- 
stata cu no a trata e relato financiero ainda y pues, esey tabata un 
di su puntonan di preocupacion, pa cu e mal maneho cu tabata 
wordo ehecuta den AVB. Den tur parti di mundo, bo tin pa trata 
e relato financiero, pa huzga e trabou di directiva, ta na Aruba SO 
y ta AVB SO, por haci un stunt asina y cu ta wordo acepta pa 21 
representante di e diferente clubnan y ta dune nan apoyo, pa sigui 
cu su mal maneho. 

Fuera di e mal maneho ey, a bin sali na cla, cu AVB no a presenta 
su presupuesto tampoco pa aña 2016 y ta bin aproba e relato fian- 
ciero pa 2016 y na unda cu 5 team ta presenta diasabra ultimo y 
na final, despues di diferente voto, a bin wordo aproba pa mayoria. 


(AVB tin mas cu 30 miembro). 

Jair Tromp ta puntra su mes, con esaki lo por pasa e “integrity 
checlc” cu FIFA lo bay exigi di su miembronan. 

En resumen, a bay contra statuto; invitacion y documentonan a 
yega no den e tempo stipula, a bay contra tur norma di “good gov- 
ernance” y a bay contra tur common sense; con por eligi bestuur y 
despues trata e relato financiero, sin nunca a trata e presupuesto, 
of lo por a trate den ldeine groep atrobe? 

Djis pa menciona algun punto, cu na su parecer, mester bin mas 
clarificacion y hustificacion di gasto y entradanan cu ta wordo pre- 
senta den e relato annual 2016, cu a wordo aproba pa 5 miembro 
SO. 

-gastonan di competencia, cu ta consisti di AWG 333.030, = na Ad- 
vertising and Marketing, a paga (atrobe) pa Beach Soccer 28.578,=, 
tin un post “recettes Clubs div. Honor na un balor di 26.441,= 
(con y kende a stipula e suma pa cada team ?), tin debenan habri 
na diferente instancia entre nan, FFD y belastingdienst. 

- ken tur ta riba payroll di AVB kico ta nan funcion y nan salario? 

Cuanto cada bestuurlid ta ricibi como vergoeding? Sigur tin mas 
pregunta pa haci n’e relato, cu tog ayega lat, despues cu a introduci 
un “financial manager” caba, un par di aña atras. Pues Jair Tromp 
ta spera cu e 5 teamnan presente lo por a haci tur e preguntanan 
aki y varios otro mas cu facilmente lo por ripara cu mester di clari- 
ficacion y hustificacion. 

Jair Tromp sa cu e lo wordo tilda, di ta mal perdedor, pero e ta 
sigur, cu si e no bisa nada, mal maneho lo sigui y na final ta nos 
futbol, lo sali e perdedor. 

Jair Tromp no kier pensa cu tur e miembronan di e clubnan, ta 
pensa y traha, mescos cu e directiva actual di AVB. Ta tristo pa 
acepta cu 5 team, lo representa mas di 30 team y na final, lo mester 
acepta cu mal maneho sin transparencia, tin tur cos pa dicidi pa 
nos futbol. 



Nos tin hopi paña nobo y bunita 
di size S te cu size 26 
Pasa wak pa bo mes!! 


Paradera 34 — Dialuiia - Diasabra ~ 9am - 6:30pm 


facebóok 


Homber tabata drumi mita 
sunu dilanti Rosa College 



DIAHUEBS den oranan di 
merdia, a pidi asistencia policial 
pa un homber drumi mita sunu 
dilanti di entrada di Rosa College. 

Polis a presenta n’e sitio y topa cu 
e homber riba suela cu su carson 
baha, creando un bista hopi ma- 
hos den publico y riba dj’e dilanti 
un scol. E homber ald tabata bou 
influencia di algun substancia. A 
pidi presencia di un “Dogcatcher” 
pa hiba e homber Warda di Playa. 











AWEMainta Diabierna, 25 Augustus 2017 


13 


Cornelies van den Broek di compania 
'We Build' 

"Nos lo desmantela y 
recoge asbest bou guia di 
DTI y Salubridad Publico" 

CONTRATISTA We Build cu a gana e trabou pa 
desmantela Bushiri Hotel tin 55 dia pa haci e trabou 
aki. Esaki a bini dilanti durante un conferencia di 
prensa cu Gobierno a tene diaranson mainta na ex 
Bushiri Hotel. 

Segun por a compronde for di sr. van den Broek, 
a tarda pa yega pa cuminsa cu e trabou pa motibo 
cu DTI mester a haci un evaluacion di henter e 
compleho, cual ta tur e materialnan cu tin presente. 
Pero tambe mester a señala cuanto material di asbest 
tin, unda nan ta y con ta e miho forma pa deshaci di 
nan. Tin en total 7000 M2 di material cu ta contene 
asbest, di cual 5500 m2 ta rib’e daky otronan ta na 
suela of den e edificio (linoleum). 

Durante e conferencia di prensa den forma simbolico 
a basha un muraya abou, cu ta señal di inicio di e 
trabounan pa desmantela e ex hotel. E1 a bisa cu no 
ta prome biaha cu nan ta envolvi den trabounan 
unda cu tin material di asbest y semper a traha y lo 
sigui traha segun e reglanan cu ta wordo poni dor di 
DTI. E1 a splica cu e saconan den cual e material di 
asbest ta wordo transporta ta bini di Hulanda y ta 
aproba pa uza cu e material aki dor di autoridadnan 
Hulandes. “Esald ta hopi importante pa nos”, van 
den Broek a bisa. 

Nan prome proyecto na Aruba tabata na Abraham 
de Veer School unda cu a deshaci di 2400 m2 di 
material di asbest. 

E contractista a splica cu e material di fundeshi y 
otro material di bloki ta wordo recicla y esaki na su 
turno ta bay wordo uza pa yena tereno, den con- 
struccion di caminda of traha beton. 

E material di hero ta wordo bendi. E tereno na 
final ta cla ta lceda sin nada di beton, y solamente 
e matanan ta keda intacto. Mirando e cantidad di 
dianan cu nan tin pa haci e trabou, mester scoge un 
grupo grandi di traha of uza makinaria grandi prin- 
cipalmente. E ta opta pa e ultimo opcion pa logra 
cumpli cu tur e exigencianan den e tempo stipula. 

Director di DOW ing. Marlon Croes tambe a splica 
cu durante e trabou, e area lo wordo cera cu held y 
lo tin un plan di salud cu ta bay wordo uza na mo- 
mento cu yega pa basha e parti di asbest y e forma 
con lo transporta esald na e area unda e lo wordo 
deposita na e dump oficial. 

Pa esaki tambe tin un protocol con ta deshaci di dje. 




L iV 

K m/ MjS 





mt 3 




extraordinary event 


meat fest specials 


SATURDAY, AUGUST 26 FROM 12 TO 5PM 



RIB EYE STEAK 
per 500 g 

Reg. Prke 29.50 awg 



HOME MADE P0RK 
SAUSAGE per 500 g 

Reg. Price: 7.95 awg 



ZIGEUNER SCHNITZEl 
(P0RK) per 500 g 

Reg. Price; 9.14 awg 



PERFECT WITH MEAT 



GERMANIA 
PREMIUM BEER 
500 ml per piece 


REC0MMENDED 

WINE 

CARNIV0R 

WINE 

| Reg. Price: 22.29 awg 


( >crmo 





3 


.99 

awg 




FRANZISKANER 
WEISSBIER 
500 ml per piece 

Reg. Price: 5.99 awg 






y 

Loinribs 
BBQ. & 
sausage 
on the grill 

SATURDAY FR0M I2T0 5PM 


SHOP & COLLECT POINTS USING YOUR^f^ 


THE#4 Valid from August 25 till August 27,2017 or while supplies last. Limited Offer Check them out now! 

SUPERMARKET I For more information please call (297) 583-2370. Open Monday to Saturday from 8am to 9pm. 
INARUBA I Sunday from 8am to 6pm • www.lingandsons.com 


(3 IN STORE! 
IJFacebook 

Aruba ta yama bon bini na e di 23 edicion 
di International Pro-Am Golf Tournament 

Cu participacion di celebridadnan Geert de Vlieger y Karl Vannieuwkerke 



DI 25 pa 27 di augustus lo tin e di 23 edicion di “Aruba Internacional 
Pro-Am Golf Tournament”. Esald lo tuma luga rib’e prestigioso cancha 
di golf di Tierra del Sol Country Club & Spa. Aruba Tourism Authority 
conhuntamente cu otro patrocinadornan ta organisando e evento cu e 
expertonan di Tierra del Sol Resort & Golf. 

E torneo di golf aki ta un torneo masha popular mes internacionalmente 
specialmente den e paisnan di Latino America. 

Promocion pa Aruba 

Aruba Tourism Authority ta haci uzo di e evento di golf ald pa promove 
Aruba den Latino America, Estados Unidos y Europa. 

Cu cooperacion di A.T.A. su oficinanan na varios pais, ta organisa dife- 
rente torneo cualificatorio caminda e ganadornan di cada pais ta ricibi 
e oportunidad di bin hunga e final na Aruba. Tur A.T.A. su oficina di 
PR den tur mercado ta contribui grandemente y ta haci tur esfuerso pa 
promove Aruba den mundo di golf. P’e torneo ald cada eldpo di golf ta 
consisti di 5 golfista, 1 profesional y 4 amateur. 

Participacion di celebridadnan di Belgica 

Pa e di 23 edicion di international pro-am golf tournament, oficina di 
A.T.A. situa na Elulanda a tuma initiativa pa invita Geert de Vlieger 
y Karl Vannieuwkerke pa e torneo ald. Sr. de Vlieger ta un futbolista 
profesional retira procedente di Belgica y el a bira e prome ‘goalkeeper’ 
durante e torneo mundial di World Cup na aña 2002. 


Karl Vannieuwkerke ta un reportero di deporte -decendiente di Belgica, 
pero hopi conoci na Elulanda y na Belgica. Ademas, e ta un presentador 
di television y e ta sldrbi buld como tambe e ta sldrbi den prensa. 

Tierra del Sol 

Ta un inmenso placer pa Tierra del Sol un biaha mas ta host e evento 
ald y ta yuda den e organizacion, conhuntamente cu A.T.A. pa e evento 
di Aruba International Pro-Am Golf Tournament ta un exito. 

Durante transcurso di añanan e torneo a demostra su derecho di exis- 
tencia y ta sigui crece. Den e calendario anual di torneonan di golf cu 
ta tuma luga na Tierra del Sol, e torneo ald ta den top y anticipacion 
ta grandi den Caribe. 

Ekiponan participando 

E aña ald e torneo ta cera cu 28 eldpo en total di e paisnan: Belgica, 
Bermuda, Brasil, Canada, Colombia, Corsou, Eiulanda, USA, Inglatera, 
Venezuela y naturalmente Aruba. 

Manera custumber, e hungadonan aparte di hunga golf tin un programa 
social hopi atractivo cu ta inclui brunch, dinner y fiesta di clausura cu 
entrega di trofeo na e ganadonan di e torneo 2017. 

Aparte di e aporte di Aruba Tourism Authority y Tierra Del Sol, e torneo 
ta conta tambe cu otro companianan manera: Caribbean Mercantile 
Bank, Aruba Aloe, Little Switzerland, Maggy’s y Cerbez Presidente. 

Pa mas informacion por tuma contacto cu: Tita Iglesias na Aruba Tour- 
ism Authority tel. 582-3777 Ext. 269. 

Awe Corte di Prome Instcmcia 


Lo trata e.o. caso di asesinato di 1 di mei ultimo, pero pro-forma 

Esaki t'e caso di asesinato na Jaburibari 


Horario 

Sospechoso 

Acto Castigabel 

08.15 

M.T.G. 

Pro forma. G. ta wordo acusa di a, intencionalmente y cu premeditacion, tuma bida di un persona riba prome 
di mei 2017, dor di tire cu un arma di candela. E ta wordo acusa di posesion di dos arma di candela y bala riba 
prome di mei 2017. 

08.15 

S.C.R.v.d.L. 

Pro forma. V.d.L. ta wordo acusa di tabatin relacion sexual cu un persona bao 12 aña di edad. 

09.00 

J.J.A.G. 

C. A.R. 

N.T.B. 

D. F.P.T. 

J.D.S.D. 

M.G. y C.T. y C.A. ta wordo acusa di, conhuntamente cu un otro of otronan, ladronicia cu violencia contra un y/ 
of tres persona di un gran cantidad di joyas di un persona y/of un joyeria riba 14 di januari 2017. E violencia a 
encera cu a mustra e persona(nan) un arma di candela y a tene e arma den direccion di pecho di e persona(nan) y 
di a bisa nan pa nan dmmi abao y tambe “No toques nada o te mato” of palabranan parecido. 

M.G. y D.B. ta wordo acusa di heling den e periodo di 14 pa 17 di januari 2017. 

M.G. ta wordo acusa di posesion di un arma di candela (un Glock 26) y su balanan riba 17 di januari 2017. 

D.B. y C.T. y R.V. ta wordo acusa di posesion di dos arma di candela (un Glock 17 y un Cobra) y nan balanan 
den e periodo di 13 pa 27 di januari 2017. 

09.00 

N.T.B. 

T.B. ta wordo acusa di posesion di hennep riba 27 di maart 2016. E ta wordo acusa di posesion di un arma (esta, 
un skin up) na un lugar publico. 

11.00 

R.O.C. 

C. ta wordo acusa di estafa y falsificacion den e periodo di oktober 2015 te december 2016. 


Kiebro y ladronicia na Frasa 



DIAHUEBS den oranan di mainta, a pidi pres- 
encia di Polis na Frasa, caminda un caso di kiebro y 
ladronicia a tuma lugar. 

Polis a presenta n’e sitio y constata cu desconocinan 
a drenta den oficina di Cash & Carry, pero ainda no 
ta cla extactamento kico nan por a bay cu ne. E caso 
ta bou investigacion. 



Time for Tempo office #2 
in San Nicolas 

■ Friday, 25 th of August 

■ Job Fair: 4 p.m. - 7 p.m. 

■ Locatioru Bernhardstraat 107 

Drinks and snacks. Creat Music. 



You are 

invited! 

Opening 



www.tempocaribbean.com O 

DIABIERNA den un ambiente total lider di AVP Mike Eman a 
cana den Dakota, compaña pa candidatonan di AVP manera Benny 
Sevinger, Marlon Sneek y Gerlien Croes. E team di AVP a cana for 
di Tarabana te na Plasa John Wowo, den Caya Juan Pablo Duarte. 

Famianan di Dakota tabata contento cu ademas di nan candidato, 
lider di partido AVP Mike Eman y otro candidatonan tambe a bishita 
nan bario. A papia cu e habitantenan rib’e programa di AVP cu ta 
campañando cu ne pa sigui goberna pais Aruba. 

Asina p. e. a papia con e ultimo cuatro añanan, AVP a traha duro 
pa reforsa e base di henter nos sistema di Salubridad Publico dor di 
crea e sistema di Inspeccion di Cuido di Salud y sigurando un fluho 
importante di entrada dor di pone un parti di e “sales tax” den esaki 
pa mehora e sistema di cuido di salud. 

A splica cu den e añanan cu ta bini nos mester sigura cu e grupo di 
dokternan di cas den e prome linea di cuido ta cubri mas tanto e cuido 
di nos pashentnan y enfoca riba prevencion di malesa. 

Mas ainda, nos mester brinda e espacio pa nos specialistanan medico, 
den e di dos linea di cuido, por provee un nivel mas halto di cuido 
specialisa cu aworaki ta logrando. 

E cambio aki den e sistema no solamente lo mehora e calidad y e 
acesibilidad na e sistema di Cuido Medico pero tambe ta mehora e 
eficiencia den nos sistema y ta baha e gastonan. 

A splica esaki ya cu Cuido Medico semper ta un aspecto importante 
di e ciudadanonan. 

Pa e motibo aki y otro aspectonan den otro sector ta importante pa 
AVP haya confiansa di e pueblo bek dia 22 di september awor y sigui 
Padilanti cu e progreso logra caba y cu e mehoracion di calidad di 
bida caba di yega na e barionan cu falta ainda. 

E reaccion di e habitantenan tabata positivo, na varios cas rib’e ruta 
ald bandera berde a bay halto como muestra di apoyo na partido berde. 

Andin Bikker di POR: 

Lo restaura e economia di nos Pais" 

Bqsq riba e Plan pa Gobernacion di POR, Vision 1 7-21 


PA medio di e Plan di Partido POR, Vision 
17-21, lo bay stimula crecemento di e eco- 
nomia di Aruba. Esaki t’e unico manera, his- 
toricamente prueba, cu lo funciona pa saca 
nos pais for di e abismo financiero den cual 
Prome Minister Milce Eman a hinca Aruba. 
Lo introduci un ley di restauracion eco- 
nomico, kitando obstaculonan inecesario 
ora cu ta aplica pa p.e. bouwvergunning, 
verkavelingsplan, of pa vergunning pa por 
habri un propio negoshi. Basicamente e ley 
ald lo haci posibel cu inversionnan priva por 
tuma lugar na un forma acelera y asina crea 
cuponan di trabou y crecemento economico, 
asina mr. Andin Biklcer di partido POR a 
duna di conoce. 

Ademas lo introduci un reforma fiscal pa 
mehoracion di nos clima di inversion, cual 
lo reduci varios belasting y pa sector priva 
lo nifica e.o. cu e “cost of doing business” 
lo disminui. 

Ademas lo refinancia e debenan di pais 


Aruba na un interes hopi mas abou, creando 
espacio financiero pa aloca na otro areanan 
di gobernacion manera p.e. salubridad, asun- 
tonan social, deporte y educacion. 

Banda di e puntonan menciona, lo introduci 
incentivonan fiscal, stimula creacion di un 
fondo di inversion y brinda e infrastructura 
necesario pa desaroya un sector economico 
nobo, enfocando riba companianan basa 
riba e economia di Internet (“E-business”), 
companianan fintech, y otro actividadnan 
economico inovativo. 

Tambe lo concentra riba e plan “Maritieme 
Toekomst Aruba”, pa medio di cual lo bay 
e.o. registra mega yachts y otro barconan 
grandi, creando asina un pilar economico 
nobo, cual por ehempel p’e economia di 
Hulanda ta nifica como 1 biyon euro anu- 
almente, Andin Bildcer a sigui splica. 
Ademas lo promove entrepreneurship y 
brinda mas apoyo na empresarionan local, 
tanto den conocemento (legal, fiscal, lab- 



oral, etc. etc.) como tambe pa yuda facilita 
aceso na capital, promoviendo sistemanan 
alternativo di financiamento, manera p.e. 
“crowdfunding”. 

Di e forma menciona lo logra crecemento 
y diversificacion economico, creando e.o. 
empleo di calidad y prosperidad pa henter 
nos comunidad, di acuerdo cu informacion 
di miembro di POR, mr. Andin Bikker. 



Punto di Bista 


Cu Victor (Toko) Winklaar 
Riba Website y Facebook di AWEMainta 
Subi www.awemainta.com 
Y sigui e entrevistanan haci 

TURIBANA 

10.5KM RUN 

TA TUMA LUGAR 

DIA 10 Dl SEPTEMBER 



POCO poco e dianan ta yega pa e tan spera y 
popular careda di Turibana 10.5K cu ta tuma 
lugar riba diadomingo dia 10 di september 
2017. E careda ta sali pa 6:00 a.m. y for di 
5:00 a.m IBiSA Team ta cla pa ricibi tur par- 
ticipante na MFA Noord, na unda e careda ta 
start y finalisa. 

Esaki ta un tradicional 10.5K cu ta hala basta 
atencion di nos atletanan local pero tambe di 
esnan internacional. Atletanan ta prepara gran- 
demente pa e competencia ald, entrena fuerte 
y sigur pa mehora nan tempo. E categoria ta 
como lo siguiente: 14- 19, 20-29,30-34,35- 
39,40-44,45-49,50-54,55-59 y 6-+ 

Inscripcion ta cuminsa e siman aki online via 
https:// registration. mylaps. com/turibanaloop/ 
y e pago lo por wordo haci na IBiSA Frankri- 
jkstraat 1. 

Ora di oficina na IBiSA ta for di 8:00a.m. pa 
12’or di merdia y despues for di l:00p.m. pa 
4:00p.m. Costo di inscripcion pa participante 
local ta Afl. 20,- y pa participante internacional 
ta US$ 15,-. Cu esald bo ta haya un bunita 
dry fit T-Shirt di recuerdo di e “38rd Turibana 
10.5K Run”. 

Ta corda tur participante pa inscribi trempan y 
pasa paga pa sigura bo participacion na e gran 
evento aki, pues rib’e diadomingo mainta di 
careda no ta tuma inscripcion sino solamente 
“check-in” di e atletanan cu ta presente pa par- 
ticipa. Keda pendiente riba Facebook di IBiSA 
of den medionan di Comunicacion pa lo demas 
informacion. 


Desiree de Sousa-Croes di AVP: 


"Nos pais la da pa biba mihor y 
no bolbe pa un pasado scur" 

Nos ta cla pa bay 'Padilanti'! 


AVP ta kere cu Aruba mester ta un co- 
munidad vibrante, alegre y productivo. 
Den un comunidad asina, tur hende ta 
biba mihor y ta contribui den forma 
activo n’e mihor calidad di bida pa 
tur! Un comunidad vibrante ta inclui 
tur hende. 

Tur hende ta participa, contribui y 
beneficia. Esey tabata parti di e men- 
sahe cu candidato #13 riba lista di 
Partido di Pueblo Arubano, AVP a 
trece dilanti durante e presentacion 
di nan Programa di Partido ‘Padilanti: 
2017-2021’. 


pa bida. 

E rol di Gobierno pa crea un comuni- 
dad vibrante ta crucial, pasobra ningun 
otro instancia por combati inseguridad, 
decadencia, intranldlidad, actividadnan 
ilegal of molester pa otro. Ta esencial cu 
Gobierno hunto cu e habitantenan di 
cada bario, scoge y crea e facilidadnan 
cu e bario kier. 

Desiree de Sousa-Croes: “E rol di Gobi- 
erno mester ta uno activo, cu vision y cu 
envolvemento continuo den tur bario!” 



Den e vision di AVP, Desiree de Sousa- 
Croes a splica, un isla contento ta basa 
riba e felicidad di su famia y barionan; 
t’eynan nos ta biba. Esey ta nifica cu 
nos bario, scol y cayanan mester ta 
sigur y liber di crimen. E ta nifica cu 
tur hende tin aceso na cuido di salud 
di calidad; cu nos scolnan ta lugarnan 
caminda mucha y hende grandi ta siña 
y crece sin limite. 

E ta nifica tur talento di tur nos hende- 
nan; hoben y grandi, homber y muher, 
ta haya oportunidad pa desaroya. 
Barionan vibrante ta motiva y inspira 
habitantenan pa bin hunto, traha hun- 
to y crea den cada bario e ambiente di 

un bida sigur, 
saludabel y 
feliz cu 
famia y 
amigo- 
nan 


cionnan 
aki. Awor 
nos mes- 
ter actua; 

AVP ta cla 
pa actua y hiba tur nos 
barionan un stap mas 
Padilanti!” 


AVP a compromete su mes pa haci 
nos isla mas berde tambe, pasobra nos 
naturalesa ta crucial pa nos bida. 
Pesey AVP lo sigui traha pa cuida nos 
naturalesa dor di entre otro: 1. Crea 
mas espacionan berde den barionan, 
2. Recoge mas e awa di yobida y reusa 
e ‘grey water’ pa mantene parke y 
espacionan publico; 3. Sigui amplia e 
cantidad di panel solar riba dak di scol 
y edificionan di Gobierno; y 4. Expande 
programanan berde den educacion 
manera Green ‘S CooF 


“E comunidad vibrante cu nos kier 
ta rekeri nos envolvemento directo y 
continuo y ta awor nos mester crea e co- 
munidad vibrante aki, pasobra pueblo 
ta cla p’e,” Desiree de Sousa-Croes a 
bisa n’e publico grandi den Renaissance 
Convention Center. 

“E oportunidad unico aki ta awor. Nun- 
ca prome nos tabatin e condicionnan 
asina bon pa haci esald. 

E inversionnan den nos hende- 
nan y den nos barion- 
an a crea 
e condi- 

Parlamentario Jeffrey Kelly di AVP: 

Nunca antes un Gobierno a yega di inverti 
asina hopi den enseñansa di nos pais 


POLITICONAN mester ta mas realis- 
tico y mas sincero ora cu durante cu nan ta 
hibando campaña politico, sikiera conta e 
berdad di e desaroyo cu enseñansa a conoce 
den ultimo 8 aña di Gobierno di AVP. 
Parlamentario Jeffrey Kelly di fraccion di 
AVP ta mustra cu mientras cu ta trata di 
hunga wega politico cu e.o. e grito pa un 
MAVO/HAVO/VWO na Noord y ta para 
tras di un accion di otro scol na Noord, 
realidad di e situacion di enseñansa ald na 
Aruba, t’e hecho cu bou di Gabinete Mike 
Eman I y II, a inverti miyones di florin den 
educacion pa nos mucha- y hobennan. 

“Na momento cu para keto un rato y realisa 
cu casi 80 scol rond Aruba, den practica- 
mente tur bario, a wordo sea renoba, sea 
expande of practicamente a haya un edificio 
completamente drecha, nos tin cu papia di 
un desaroyo sin igual cu enseñansa na Aruba 
a conoce. 

Nos ta papia aki di inversionnan cu ta yega 
sumanan di entre 40 pa 50 miyon florin cu 
a wordo inverti for di momento cu AVP a 
asumi gobernacion di nos pais na 2009 te 
cu awor, ya caba ta bisa hopi di tur lolce a 
wordo logra. 

No solamente a inverti den edificionan 
manera algun politico ta pretende di baga- 
telisa e desaroyo impresionante aki, pero 
tambe a inverti den cantidad di otro nece- 
sidadnan cu scolnan rond Aruba tabatin 
mester. 

A inverti den crea un mihor espacio pa 
mucha y hobennan por cana rond sin core 
peliger imprevisto pa falta di un cura di scol 
of un bon lugar pa nan pasa nan oranan 
liber cu nan ta haya durante di lesnan, ya cu 
Gobierno di AVP a inverti den 15 proyecto 
pa asfalta cura di scol caminda ainda falta 
algun mas pa wordo completa. 

Na mes momento a inverti den compra di 
mueblenan nobo pa diferente scol, diferente 
unidad di airco nobo pa percura cu studian- 
tenan ta haya les den un ambiente agradabel 
y trankil, mientras cu na diferente scol a 
bay over na inverti miles di florin extra pa 
reemplasa tubonan di koper cu antisocialnan 
tabata horta pa nan bende despues. 



Fuera di e inversionnan aki pa aloca nos stu- 
diantenan den un esfera mucho mas positivo 
y trankilo, a inverti tambe den diferente 
proyecto pa maestronan p’asina percura 
cu muchanan ta ricibi e mihor educacion 
posibel n’e momentonan ald. 

Ainda falta mas scol pa wordo atendi y dre- 
cha y sin duda cu Gobiemo di AVP cu a mira 
e importancia di esaki despues di 8 
aña di negligencia total di parti 
di Gobierno di MEP, lo sigui 
ehecuta su plan pa drecha 
facilidadnan di scolnan na 
bienestar di nos studian- 
tenan. 

Recientemente cu ini- 
cio di aña escolar nobo, 
a habri su portanan pa 
prome bes den un edificio 
nobo y hopi bunita, Princes 
Amalia Basisschool, cu sin 
duda a bira un scol 
impresionante 
mientras cu 
nos tin cu 
bisa cu Rosa 
College na 
Oranj es- 
tad tambe 
a wordo 


renoba completamente y awe tanto alumno 
y maestronan por goza di un ambiente 
agradabel pa haya y duna les. 

Por sigui purba di tapa wowo pa tur e in- 
versionnan den enseñansa y lceda piki pieu, 
pero hechonan ta papia pa nan mes y e edi- 
ficionan renoba ta papia pa nan mes. 

Falta diferente proyecto di reparacion y 
renobacion pa inicia den proximo lunanan 
manera e.o. Beatrix y Juliana School 
y otro scolnan cu tin mester di 
renobacion adecuado y Gobi- 
erno di AVP sin duda lo per- 
cura p’esaki tambe manera 
a bin ta haciendo ultimo 8 
aña,” Parlamentario Jef- 
frey Kelly ta declara. 

Di acuerdo cu Otmar Oduber 

Aumento poder di compra ta esencial 
den revolucion economico di POR 


ta retene mas placa na momento cu e cobra. 
Banda di esaki, ta intencion di POR pa au- 
menta salario minimo di trahadornan. Pero 
esaki no por sosode di forma descabeya, 
manera a sosode ultimo tempo. 

Otmar Oduber ta splica cu subida di salario 
minimo lo bay acompaña pa reformanan 
fiscal pa e doño di trabou, den sentido cu 
lo reduci e costo relaciona cu haci negoshi 
na Aruba. 

Di e manera ald por aumenta salario minimo 
di un forma responsabel, sin cu e ta stroba 
hacimento di negoshi na Aruba. 

Banda di simplifica e sistema di impuesto 
directo pa indirecto di nos isla, lo revisa tam- 
be e sistema di deduccion (aftrekposten). 
Ademas, lo elimina impuestonan cu no (of 
minimalmente) ta contribui na caha di Go- 
bierno y uza e recursonan cu ta bin liber pa 
mehora e control riba cumplimento cu nos 
leynan di impuesto. 

“Tur esaki den cuadro di e intencion firme 
di POR pa trece nos pueblo na un nivel di 
bida husto, unda un y tur por biba feliz riba 
nos dushi Aruba. Pasobra, hunto, nos por!”, 
Otmar Oduber a finalisa bisando. 


“CANANDO den pueblo mas y mas mi a 
bin ta scucha e clamor cerca hopi hende cu 
placa no ta yega mas. 6 di cada 10 adulto cu 
ta biba na Aruba ta biba bou di e asina 
yama “minimo de subsistencia”, cual 
ta e nivel di entrada basico cu un 
persona mester tin pa e por hiba un 
bida decente. “E cos aki no por!”. 


Na palabra, lider di POR, Otmar 
Oduber, kende cada dia ta mas y 
mas preocupa p’e situacion eco- 
nomico di hopi famia na Aruba. 

“Ta p’esey POR lo introduci 
un Revolucion Economico na 
Aruba, cu lo tin como efecto 
inmediato, aumento di e pod- 
er di compra di e ciudadano 
y reforsa e posicion di clase 
medio, cual ta weso di lomba 
di comunidad Arubano”, di 
acuerdo cu Otmar Oduber. 


Parti esencial di e Revolucion Eco- 
nomico ta reforma di e sistema fiscal 
di Aruba. Den e reforma aki lo reduci 
e impuesto riba salario (loonbelasting) 
y e impuesto di entrada (inkomesten- 
belasting), di manera cu e ciudadano 


BANCO Dl CARIBE 


OFFICIÉLE KOERSEN TEN OPZICHTE VAN DE ARUBAANSE FLORIN 

GELDIG OP 24 Aug, 2017 EN TOT NADER ORDER 


valuta 

aankoop van publiek 


verkoop aan 


bankpapier 

wissels, CHQ's 
reischeques en 
overboekingen 

publiek 


Ned. Antil. Gulden 

Per ANG 100 

ANG 

98.00 

100.00 

biljetten 

chq./overboeking 

100.20 

100.00 

Amerikaanse dollar 

USD 

1.77 

1.78 


1.80 

Canadese dollar 

CAD 

1.40 

1.42 


1.44 

Zwitserse frank 
(per 100) 

CHF 

184.66 

185.38 


186.18 

Pond sterling 

GBP 

2.22 

2.27 


2.33 

Japanse yen 
(per 10.000) 

JPY 

161.45 

162.92 


164.56 

EURO 
(per 100) 

EUR 

208.37 

210.27 


212.38 

Deense kroon 
(per 100) 

DKK 

27.29 

28.01 


28.81 

Noorse kroon 
(per 100) 

NOK 

21.71 

22.43 


23.23 

Zweedse kroon 
(per 100) 

SEK 

21.10 

21.82 


22.62 



ATENCION! 

PARTICIPACION 

AWEMAINTA ta acepta publicacion di comu- 
nicado di prensa (press release) acompaña cu foto 
digital asumiendo cu e persona of e instancia cu a 
somete e comunicado di prensa pa publicacion tin 
derecho of autoridad pa publica of usa e material 
digital cu a ser somete pa publicacion. 

E presentacion di e comunicado di prensa pa pub- 
lication den AWEMainta ta ensera cu e persona of 
instancia ta asegura cu e tin derecho of autoridad pa 
publica e material digital y cu e ta acepta sin ningun 
reserva pa indemnifica y proteha AWEMainta por 
completo contra di cualkier demanda of causa pa 
daño y prehuicio cu ta ser alega contra AWEMainta 
pa motibo di cualkier violacion di derecho di autor, 
cualkier otro derecho intelectual of otro derecho civil 
of contractual. 

Gerencia 

Minister di Enseñcmsa Michelle Hooyboer-Winklaar 
impresiona cu e scol temporal 

Team di Juliana MAVO ta un ehempel 
di dedicacion den enseñansa 


SCOL secundario Juliana ta 
ubica na un edificio temporal y 
nan a ricibi bishita di Minister 
di Enseñansa, Michelle Hooy- 
boer-Winldaar. E scol original 
na Playa ta un di e scolnan di 
mas bieu na Aruba. 



Un aña despues di a muda for di Playa 


Pa varios motibo di infra- 
structura y debi n’e edad di e 
edificio e scol ta den necesidad 
di un renobacion completo. 

Esaki a pone cu a dici- 
di 1 aña pasa pa muda e scol 
n’e edificio temporal, wardan- 
do pa fondonan pa por renoba 
e scol. 

N’e momento ey a bisa cu nan 
no por keda unda nan tabata 
en espera di esey. Minister 
Michelle Hooyboer-Winldaar a 
duna di conoce cu a busca e es- 
pacio y esaki tabata disponibel. 
Den 1 aña di tempo, nan a sa 
di crea un scol den tur sentido. 
Por a mira localnan completa- 
mente drecha y cu ta acomoda 
studiantenan den tur diferente 
vak di scol secundario. 
Minister Michelle Hooyboer- 
Winldaar a keda impresiona 
cu lolce a lceda haci. 

“Mi meta awe tabata pa mira e 
progreso y pa haya mas infor- 
macion di con ta bayendo y si 
tin cualkier otro necesidad p’e 
scol”, asina Minister Michelle 
Hooyboer-Winldaar a splica. 
Ministerio di Enseñansa sa cu 
den pasado Juliana School a 
sa di duna hopi bon resultado. 
“Nos a mira resultadonan den 
ultimo aña escolar nan a score 
hopi bon den e porcentahe di 
graduadonan”. 

Esaki ta demostra un biaha 
mas cu no ta importa unda e 
scolnan ta situa, si tin un team, 
un lider, den caso aki Pau- 
la Croes, nan dedicacion ta un 
ehempel mas di e dedicacion 
na studiantenan y enseñansa. 
Hunto cu su team di docente, 
pasobra nan t’asina dedica y a 
sa di saca lo maximo di cada 
studiante. Esey ta loke por a 
mira den e resultado di scol. 

Minister dr. Schwengle a bay despedi di nan na Aeropuerto 


Pa prome biaha Team 
Damas U-17 ta participa den 
campeonato dasi f catori o di FIFA 





PA prome biaha, nos Team U-17 Damas lo repre- 
senta Aruba den e campeonato di futbol U-17 di 
FIFA. E team a biaha pa St. Lucia compaña pa nan 
Coach Reynhard Breinburg y representante di e team 
Isabelle Netto. 

E preparacion a cuminsa den luna di maart. Durante 
5 luna y mey e team a train basta duro p’e torneo ald. 
Segun Reynhard Breinburg, tabata un preparacion 
basta dificil ya cu tabatin e “play-off” y tambe e 
periodo di vakantie. “Pero mi ta kere nos ta bay bon 
prepara”, el a expresa. 

E emocionnan ta halto y ta varia. Ta un team di 
muchanan cu nan edad ta varia cuminsando entre 
12 pa 16 aña. 

“Nos mester mira kico ta bay topa ayanan. Si tur 
mucha muher ta 16 aña, con nan forsa ta, con e we- 
ganan ta bay ta”, el a bisa. Traha como un team ta 
hopi importante, segun Coach Breinburg. 

Banda di esaki, Isabelle Netto a indica cu e team a 
train dos biaha pa siman y asina nan a prepara pa 
nan biahe pa St. Lucia. 

“Nos a bira manera un famia”, Netto a manifesta. 
Na St. Lucia nan lo hunga un par di wega p’e clasifi- 
cacion p’e mundial di FIFA. Pa cu esaki nan ta hopi 
orguyoso di por a haya e chens. 

“Nos ta bay pa gana, p’e amor cu nos tin p’e wega, 
p’esey nos ta haci nos best y haci lo mas posibel pa 
yega leu”. 

Minister di Salud, Deporte y Cuido di Nos Gran- 
dinan, dr. Alex Schwengle tabata na Aeropuerto pa 
despedi e hobennan y el a bisa cu: “Nos t’ey pa desea 
nan hopi suerte y hopi exito n’e competencia. Nan a 
train pa hopi luna largo. 

Durante 5 luna, nan a haya un training basta pisa, 
tanto mental como fisicamente, pa por ta bon pre- 
senta y representa Aruba hopi bon”. 

E mandatario a indica cu ta spera cu e team por haci 
un bon trabao pa logra un posicion den e campeonato 
na 2018. 

Aruba Cerlification 
Program la organisa 
sesion specialmenle 
pa ehecutivo 



RIBA 22 di augustus 2017, e team di Aruba Certi- 
fication e programa di certificacion crea netamente 
cu pensamento cu e balor humano ta esencial den 
sector turistico, a organisa un sesion interactivo pa 
ehecutivonan den sector turistico y esnan cu tin 
conexion cu esaki. 

Den e sesion aki a duna informacion sumamente 
importante tratando producto Aruba, tanto conoce- 
mento di e producto aki y tambe ideanan treci dilanti 
door di e ehecutivonan con pa mehor’e. E tema aki ta 
sumamento importante pa e team di Aruba Certifica- 
tion; a base di e informacion ricibi lo crea un curso pa 
ehecutivo, unda lo duna nan e hermentnan necesario 
p’asina por keda inverti den nan capital humano 
di nan compania. No solamente companianan den 
sector turistico pero cualkier compania riba nos isla. 

Un di e puntonan escencial cu a wordo treci dilanti ta 
cu hopi e conocemento di Aruba, su historia y cultura 
no ta tur ora mesun presente cerca tur hende. 
Netamente esnan cu ta bin den contacto cu nos bishi- 
tantenan ta e personanan cu mester tin e informacion 
aki corecto, pero ta resulta hopi biaha di ta un reto. 
Esaki ta unda e balor agrega di un programa manera 
Aruba Certification Program ta demostra su balor. 

Un pregunta clave durante e sesion aki tabata; “con 
por promove un producto cu un persona no conoce?” 
Durante e presentacion a elabora extensamente rib’e 
balor agrega di tin informacion corecto y consistente 
di Aruba. 

E team completo di Aruba Certification Program ta 
extende un palabra di gratitud na tur esnan cu a duna 
nan aporte na e sesion interactivo y informativo teni 
na ATIA. 

Ta invita un y tur pa sigui e medionan di comuni- 
cacion pa mas informacion relaciona cu e programa 
ehecutivo di Aruba Certification Program por medio 
di e website www.acp.aw y pagina di Facebook. 

Eromil Bakmeyer (POR): 

Bo voto ta conta! PART I 

Generacionnan nos dilanti ta depende riba con 
nos ta vota dia 22 di september 







BO VOTO 
TA CONTA! 


RIBA ken bo vota dia 
22 di september, lo tin 
su consecuencia segun sr. 
Bakmeyer. No solamente 
pa nos generacion, pero 
tambe pa futuro gen- 
eracionnan. Nan ta conta 
riba cu bo lo informa bo 
mes bon prome cu bo 
vota. Pero esey ta ber- 
dad e caso? Abo ta bon 
informa? 

VOTA 

CONSCIENTE 

Sr. Bakmeyer ta di opin- 
ion cu no obstante loke 
bo ta tende of lesa den 
media, bo mester busca 
pa haya sa e berdad pa 
bo mes. Bo mester haci 
un analisis di e logronan 
y e fayonan di pasado di 
candidatonan of parti- 
donan y siña di esey. Bo 
mester zorg tambe pa bo 
ta bon informa tocante 
e impacto cu cierto deci- 
sionnan di futuro gober- 
nantenan lo tin riba bo 


bida y esun di bo sernan 
lceri y bo mester informa 
bo mes bon rib’e candi- 
datonan cu lo ta esunan 
cu lo bay gasta e placa di 
belasting cu abo a traha 
hopi duro p’e. 

CON NOSTAVOTA 
AKI NA ARUBA 

Lamentablemente, nos 
aki na Aruba hopi bi- 
aha no ta informa nos 
mes bon, prome cu nos 
vota. Nos ta laga nos mes 
wordo guia den nos esco- 
gencia pa ken vota dor di 
hopi cos, menos e infor- 
macion corecto of hasta 
e berdad. Nos ta vota sin 
conoce e candidato of 
e partido di berdad, sin 
sa con nan decisionnan 
a afecta nos comunidad 
den pasado (si ya nan a 
yega di goberna) of sin 
sa bon kico nan ta para 
pe realmente. Nos ta ba- 
sicamente vota como lo 
siguiente: 


Nos ta vota pa e persona 
cu tin mas bandera, bor- 
chi of sticker eyfo; 

Nos ta vota pa e persona 
cu nos a bay scol cu ne of 
cu ta nos bisiña of amigo; 
Nos ta vota pa e persona 
cu nos mayornan of nos 
amigonan kier pa nos 
vota p’e; 

Nos ta vota pa e persona 
cu tabata asina “nice” y a 
bishita nos cas of a duna 
nos un flyer; 

Nos ta vota pa e persona 
cu ta atrae nos mas fisica- 
mente of ta djis un “nice” 
hende; 

Nos ta vota pa e persona 
cu a haci of ta priminti di 
haci algo pa nos personal- 
mente of un miembro di 
nos famia si nos vota p’e; 
Nos ta vota pa cualkier 
partido grandi (esun cu 
ta menos malo) paso nos 
ta lcere cu un voto pa un 
partido chikito ta un voto 
perdi; 

Nos ta vota pa e persona 



cu tin nos trabao den su 
man; 

Y asina nos por sigui. 
Pero tin speransa pa fu- 
turo! 

E SPERANSA: BO 
VOTO TA CONTA! 

Ami personalmente ta 
wak un cambio den e 
mentalidad na Aruba. Mi 
ta tende, lesa y scucha 
rond di Aruba cu hen- 
denan ta birando mas 
consciente. Claro, tin 
ainda un grupo grandi cu 
ta fanatico sin mas di un 
partido, pero tambe bo 
ta tende mas y mas voz 
cu ta lantando y bisando 
‘no’. Cu esaki no ta e 
manera corecto di uza 
nan derecho di voto, cu 
ta un derecho fundamen- 


tal y sumamente valio- 
so cu nan tin pa yuda 
delinea e futuro di nos 
pais. Nan kier haci nan 
escogencia basa riba in- 
formacion corecto, basa 
riba personanan integro, 
basa riba visionnan, ide- 
anan y plannan concreto, 
realistico y factibel. Nan 
kier pa nan voto conta 
y nan kier uz’e pa e bon 
di nos pais en general. Y 
nan ta durf di tuma un 
standpoint y para p’e. 
Esaki, sr. Bakmeyer ta 
termina bisando, ta e 
speransa grandi cu mi ta 
wak pa Aruba. 

Cu nos POR trece cambio 
y cu nos ta bay vota mas 
concientemente dia 22 
di september venidero. 
Hunto nos POR! 



Sintonisa tur merdia e duo di periodista 
Alexa Werleman y Victor (Toko) Winklaar 
Den Noticia na G-FM 99.9 

Di dialuna pa diabierna 
cu noticia sin miedo 

Resultado Final di 

Competencia Hubenil 
Gang di Arte Aruba 2017 



DIAHUEBS 10 di 

augustus 2017 na Cas 
di Cultura Aruba a tuma 
luga e final di e edicion 
# 11 di e Competencia 
Hubenil Gang di Arte 
Aruba 2017, cu tema 
oficial caya. 

Esaki tabata un anochi 
hopi exitoso mirando e 
calidad treci dilanti di 
cada un di nan presenta- 
cion den e cual e hoben- 
nan a profila nan talento 
den diferente disciplina 
artistico, e. o. teatro, 
musica, rap, baile, arte 
visual, audio visual, solo 
danza, solo performance, 
obra interdisciplinario y 
multidisciplinario. 

Tabatin un tremendo y 
energetico apertura na 
unda tur participante 
y invitadonan special a 
presenta oficialmente, 
pa sigui cu un total di 20 
presentacion riba stage 
na unda e hobennan por 
a trece dilanti nan vision 
artistico y reflexion na 
base di e tema central cu 
tabata “caya”. 

Na final di e delaster 
presentacion di e hoben- 
nan cu a participa pa 
e competencia 2017, e 
publico por a disfruta 
di un tremendo presen- 
tacion di e delegacion di 
invitadonan di honor cu 
ta trata di hobennan tal- 
entoso di nos rumannan 
isla di Corsou y Boneiro. 
Ganadonan di Luna Yen 
cu participacion di Jes- 
miel Marchena y Jhuriel 
Plantijn cu lider Lilimar 
Valencia, Como Hoben- 
nnan di “Bonaire Youth 
Outreach Foundation” 
cu participacion di Cas- 


sius Rosario, Richmend 
Anthony, Jeremy Pik- 
erie, Jorge Gonzales y 
Caroline Porras, como 
lider Segni Bernadina 
cu lo tabata t’ey pre- 
sente pa brinda Aruba 
un demostracion di nan 
expresion y creatividad. 

Ta di remarca cu tambe 
nos hobennan ganado, lo 
representa Aruba durante 
di diferente actividad 
y intercambio artistico 
tanto local como interna- 
cional, e. o. e intercambio 
cu nos ruman isla Cor- 
sou cu e proyecto cu ta 
hiba como nomber “Luna 
Yen” y “Bonaire Youth 
Outreach Foundation”. 

Pa loke ta trata Aruba e 
aña aki, ta di remarca cu 
un biaha mas, mayoria di 
participante tabata nan 
prome biaha cu nan a for- 
ma parti di e competen- 
cia y ta di aplaudi cu nan 
a tribi di subi escenario 
pa mustra nan talento y 
haci un excelente presen- 
tacion y e hobennan di 
edicionnan anterior cu ya 
nan ta grandi y reconoci 
den nos comunidad, a sa 
di profila un biaha mas 
pero como maestro di 
ceremonia y cuerpo di 
hurado. E hobennan tin 
na palabra y nan kier ex- 
presa, y Gang di Arte ta e 
plataforma pa hunto nos 
por sigui crece y destaca. 

Departamento di Cul- 
tura Aruba den nomber 
di Ministerio di Cultura 
Aruba ta felicita tur par- 
ticipante pa un excelente 
trabao, na e maestronan 
cu a guia e proceso, cu- 
erpo di hurado, tecni- 


conan di Cas di Cultura, 
sin lubida Seccion di 
Implementacion pa un 
otro exito di un tremendo 
proyecto manera ta Com- 
petencia Hubenil Gang 
di Arte Aruba cu ta sigui 
resalta talentonan nobo, 
bou di nos hobennan, 
stimula pa mas amor pa 
arte, sigui traha riba dis- 
ciplina artistico pa por 
garantisa y ofrece calidad 
y subi di nivel di presen- 
tacion, como sigui motiva 
pa e proyecto por sigui 
crece den interes, calidad 
y participacion. 

Danld na tur persona cu 
a duna nan granito di 
arena y cu a contribui 
grandemente durante di e 
11 edicion di un proyecto 
cu ta sigui crece y hala 
atencion di e hobennan 
cu t’asina entusiasma y 
cu gana pa comparti nan 
talento, energia, pensam- 
ento y potencial artistico. 
Esaki tabata e Resul- 
tado Final Competencia 
Hubenil Gang di Arte 
Aruba 2017, edicion 
number 11 cu tema ofi- 
cial “Caya”: 

Na di 5 luga Rap, cu 1905 
punto: e duo BMT, Zef 
Kerr aka Lil Zi Brandon 
Kerr aka B boy killah. 
Na di 4 luga Rap, cu 
1995 punto: Erwin Hug- 
es aka Ziggz. 

Na di 3 luga Baile, cu 
2015 punto: e duo 297 
Crew cu Andrisca Nicolas 
Sc Ana'isa Orman. 

Na di 2 luga Rap, cu 
2055 punto: Ty-rique 
Philips aka Lil Ty. 

Ganado absoluto na 
prome luga, arte multi- 
disciplinario, cu 2165 


punto: Grupo RCM con- 
sisti di Jean Paul Sal- 
cedo, Cy-Anne Simmons 
y Shjakayne Manuela. 

Departamento di Cul- 
tura Aruba, y Comision 


Organisado ta felicita tur 
e ganadonan di Compe- 
tencia Hubenil Gang di 
Arte Aruba 2017. Masha 
pabien y danki. Hopi 
exito y bendicion na tur 
participante. 

Rudy Lampe: 

Partido ReD ta inicia un tour guide di corupcion 


nos partido lo participa na e anochinan 
politico cu e grupo di Millenials ta 
organisa. 

Nos a tuma nota cu e com- 
pania Deloitte 



E siman ald nos pueblo a keda confronta 
cu e realidad cu nos di ReD tabata vocifera 
for di hopi tempo caba, un mandatario a 
keda deteni como sospechoso den un caso 
grandi corupcion. 

Nos a mustra pa hopi tempo caba e 
falta di integridad den aparato guber- 
namental. 

Minister Paul Croes a perhudica hopi 
Arubiano dor di privilegia sranheronan 
riba mercado di trabou. E acusacionnan 
di Procurador General t’asina serio cu Par- 
lamento mester convoca un reunion di ur- 
gencia pa duna retiro na dicho mandatario. 
E no ta un caso aisle, segun Rudy Lampe. 

P’esey partido ReD ta bay cuminsa diado- 
mingo awor cu un tour guide di corupcion. 
E iniciativa aki a cuminsa na Mexico City 
y awor nos ta aplica esaki pa Aruba. Den 
un bus nos lo tour e participantenan na 
tur e diferente sitio conoci pa corupcion 
y duna informacion tocante con e modus 
operandi ta hinca den otro di parti di nos 
mandatarionan. 

E meta ta pa conscientisa nos pueblo cu 
corupcion ta stroba e desaroyo di un pais 
y cu ta wordo calcula cu 10% di nos GDP 
ta bay perdi den carteranan particular, in- 
cluyendo den cartera di un mandatario sin 
cartera, Lampe ta splica. 

E siman ald lo tuma lugar tambe e ultimo de- 
bate. ReD lo participa na e debate latino, y 


a orgamsa un 

seminario cu participacion di AVP, MEP 
y POR tocante e reforma di nos sistema di 
impuesto. ReD tabata e prome partido cu a 
papia di un reforma fiscal integral, inclusivo 
fraccion di ReD e tempo ey a entrega un 
iniciativa di ley al respecto. Y toch Deloitte 
a dicidi pa laga ReD afo, Lampe ta mustra. 

Nos ta condena esaki, pero na mesun 
momento e ta mustra cu e ora di berdad 
a yega. Deloitte ta representa e establish- 
ment di Aruba y e elite kier mira sea AVP, 
MEP of POR den Gobierno. Kiermen e tres 
partidonan aki tey pa defende interes di e 
establishment y di e capitalistanan grandi. 
Abo di e clase trahador, di e pueblo humilde 
bo sa awor pa ken no vota, ya cu e tres par- 
tidonan aki sigur lo no traha na bo interes. 
AVP, MEP y POR lo traha na interes di e 
elite y contra e interes di e clase trahador 
y e pueblo humilde, Lampe ta continua 
bisando. 


P’esey di un banda 
nos ta condena e hecho discriminatorio aki 
di Deloitte, di otro banda nos ta agradecido 
cu Deloitte a duna stemadvies pa sea AVP, 
MEP of POR, es decir pueblo sa awor pa ken 
e tres partidonan aki ta traha, nan ta traha 
na interes di e establishment. 

Abo cu ta trahador, ReD ta sigura bo cu nos 
lo traha na interes di e trahador, kende a sali 
perhudica dor di e desaroyo economico di 
Aruba. E capacidad di compra di e trahador 
a bay drasticamente atras, companianan 
fantasma ta abusa di e trahador tanto Aru- 
biano como stranhero, y e no por paga un 
abogado pa busca su derechonan. 

Anto un grupito, e “friends and family” di 
e tres partidonan aki, a bira mas rico, y e 
resto a bira mas pober. 

Si abo, pueblo, humilde lder un cambio pa 
abo tambe bay dilanti, bo tin cu vota pa 
ReD dia 22 di september proximo, Lampe 
ta conclui. 


SETAR ta transmiti pelea entre Mayweather y McGregor 


SETAR ta contento di anuncia cu lo transmiti e pelea en- 
tre Mayweather contra McGregor diasabra awor “en bibo”. 
Esaki ta riba e canal FOX Premium Action, canal 223 y den 
HD 422. 

E canal aki por cierto tambe a cera un acuerdo cu UFC 
pa por transmiti “en bibo” tur e peleanan grandi di UFC, 
manera UFC 215 dia 9 di september proximo. 

Pa cliente haya aceso na e canal di FOX Premium Action, 
e mester tin un paquete cu tin canalnan di FOX Premium. 
Cliente cu ainda no tin esaki y ta desea di wak e pelea, por 
pasa ainda cuallder Teleshop di SETAR of SETAR Store pa 
upgrade e pakete di Cable Digital. 

Pa mas informacion por tuma contacto cu SETAR na 525- 
1700. 

Coleccion di estudio 
di consehonan riba 
desmantelacion di 
Parlamento 


WILLEMSTAD - Diamars ultimo e dos hu- 
ristanan, mr. Karel Frielink y professor dr. mr. 
Lodewijk Rogier bishita Gobernador sra. Lucille 
George-Wout pa entrega un coleccion di estudio riba 
e consehonan cu tabatin riba e hecho cu a desman- 
telá Parlamento di Aruba, Corsou y Sint Maarten 
prematuramente. 

Ta trata di e conseho y recomendacionnan cu es- 
tudionan, consehero politico y Raad van State na 
Hulanda a scirbi entre 1989 y april di e aña’ki riba e 
derecho cu Gobierno tin pa manda Parlamento cas. 
Specialmente p’esnan cu sea como profesional of 
ciudadano ta interesá den e tema aki, e buki ta un 
coleccion interesante y informativo. 

Riba e foto por mira prof. dr. Mr. Rogier, Goberna- 
dor sra. George-Wout y mr. Frielink. 



Campcma pa recolecta 
donacion pa Fundacion 
Pro Bista Corsou 


WILLEMSTAD - E luna ald hendenan atento por 
a nota boluntarionan ta colectá sén pa Fundacion 
Pro Bista Córsoui. 

Ta trata di un campaña noble y den cuadro di esald 
e siman aki, señora Sharon Melfor, kende ta coor- 
dinador di seccion di revalidacion y cliente señora 
Zoraida de Sousa a bishita Gobernador señora Lucille 
George-Wout pa tuma un donacion. 

Fundacion Pro Bista Córsou ta un instituto di cuido 
cu ta haci masha hopi cos pa integracion di hende- 
nan cu problema cu bista y pa prepará nan pa por 
funcioná mas independiente posibeb 
Di robes pa drechi riba e foto por mira sra. Sharon 
Melfor, señora Zoraida de Sousa y Gobernador Lu- 
cille George-Wout. 


j—| Websiter 

www.awemamta.com 

Facebook: 

www. faeebook.com/awemairt ta 
E-mall: 

notida @ awemain ta. com 

Tel: Fax: 

5S3-1400 

Cumana #44 
E: roya I fu ne ral ho m e@h ot mai!. com 



Tel: 586-4444 / 733-2906 
/ 593-0857 / 731-5847 



Amor y fieldad ta topa,husticia y pas ta brasa otro: 

Fieldad ta brota for di tera y husticia ta baha for cielo. 

Husticia lo bay dilanti y pas lo sigui den su paso”(salmo 85,10) 
Conforme cu boluntad di Dios y gradecido na loke el a haci y 
nifica pa nos, nos ta participa fayecimento di 


Sr.William Cornelius 
Apolinario Maria llles 

Mihor conoci como “Willy” 

*31 Jan-1960 - t 20Aug-2017 

Na nomber di su: 

Mama: Sra, Vuida Mirna llles- Curie 

Esposa: Greta llles-Paesch 
Yiunan: Demis y Noemy llles-Croes 

Dennis Reeberg Y Rachelle Steba 
Raquelle Reeberg 


Suegronan: Pablo Paesch y Sixtra Thijzen- Kock 

Nieta- y nieto: Damon y Daynah llles 

Rumannan: Eric llles y famia, Laetitia (Titia) llles y famia, Marcel 
llles y Famia, Mercedes Herminia y Famia. 

Omonan y Tantanan naCorsou: Carmen , Elvin, Signald , 

Wilfred CurieyFamia 

Manera un tanta hopi stima Sra. Vuida Bertha Paesch- Geerman 
y Famia 

Manera un yiu Liliana Van dijk- Frederica. 

Cuñanan y Suanan: Franklin y Fatima Paesch-Da Silva y Famia, 
Pablo y Imelda Paesch-Paskel y Famia, Mayra y Randy Rosel 
-Paesch y Famia, Robertico y Joana Paesch-Da Silva y 
Famia, Donald y Tineke Paesch -Den Haan y Famia, Ricky y 
Keyla Henriquez y Famia, Omar y Carmen Henriquez y Famia. 

Sobrino- y sobrinanan: Yannick Boeldak ,Dion Schoppema, 
Kevin, Karen Kock y famia, Roderick llles y Famia, Rosabelle 
llles, Austin y Justin llles ,Noah llles. 

primo- y primanan na Aruba, Corsou , Surnam y Hulanda, 
comer- y compernan, ihanan, amigo y bisiñanan. 

Sra. Yvonne Spellen y Famia, Sra,Betty Werleman y Famia, 
Sra.Joseany Geerman y famia, Sra.Rachelle Wever y Famia 

Su specialista y amigo di cas: Dr. Stuart y Sra. Martha Wills 

Famia : llles, Paesch, Curie, Reeberg, Croes, Werleman, 

Wever, Boeldak,Schoppema, Henriquez, Faro, Kock, Geerman, 
Nijbroek, Rijsdijk, Spellen, Da Silva, Paskel, Rosel, Den Haan, 
Van Dijk, Maduro, Figueroa, Curiel.Jansen. 

Su coleganan di Veterinaire DienstX Abattoir y ex coleganan di 
Direcktie Voogdijraad. 

Su team di Softbal "Master Cargo Brave”(ex Budlight Brave) 

Cu gratitud na tur famia, bisiña y amigonan cu di un forma of 
otro tabata cla pa uza na tempo pa sostene y yuda nos durante 
e momentonan necesario. 

Specialmente na Lola Geerman, Andre Koolman y Carmen 
Jacopucci di Stichting Wilhelmina Kanker Fonds 

Acto di entiero lo tuma luga dia 26 di augustus 2017, na misa 
Sta Anna na Noord di 2:00 pa 4:00 di atardi. Despues lo sali 
pa Santana Catolico na Noord. 

Oportunidad pa condelencia : Royale Funeral Home, diabiena 
25 di augustus 2017 di 7:00 pa 9:00 di anochi, 

Na luga di manda krans of flor por haci un donación pa Stichting 
Wilhelmina Kanker fonds Lo bai tin un buzon den misa. 


Disculpa nos cu despues di entiero nos lo no ricibi bishita di 
condolencia na cas. 

WHEN SOMEONE YOU LOVE BECOMES A 

MEMORY. 

THAT MEMORY BECOMES A TREASURE. 







Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa”. 

Salmo: 23 

Cu inmenso dolor na nos curazon, nos ta anuncia 
fayecimento tragico di: 


Joél Johnathan 
Dirksz 

Mihor conoci como: “King Jay” 
*13-02-1993 - fl 9-08-2017 


Na nomberdi: 

Su yiu cu ta henter su bida: Jonathan Dirksz 
Su Casa: Rose-Ann Everon 

Su mama di crianza: Rosalva “Chaba” Dirksz 



Su mama: 

Su tata: 

Su rumannan: 


Welo: 

Wela: 

Su madrina: 
Su padrino: 


Dalila Dirksz y Sandy Maynard 

Johny Rasmijn y Jessy Rasmijn 

Joshue Dirksz 
Rahim Dirksz 
Sarah Dirksz 
Adrian Dirksz 
Andrea Dirksz 
Jermaine Janga 
Jeremy Janga 
Johne Rasmijn 
Jay-Line Rasmijn 
Jo-Vianne Rasmijn 

Opa Bruno Rasmijn 
Oma Glady’s Nava 

Rosalva Dirksz 
Remigio Kock 


Tur su sobrinonan, tanta y omonan, primo y primanan y 
demas famia 

Tur su amigonan di cas, amigonan di C-Jam, Colega- 
nan di RUI Hotel 

Tur su amigonan mane ruman y famia 

Famia: Dirksz, Geerman, Janga, Carter, Werleman, 
Rasmijn, Nava, Samson, Everon, Dinmohamed, 
Boufangacha, Angela, Silberie, Henriquez, Maduro, 
Baptist, Plaza, Quandt, Juliana, van den Berg, Kock, 
Chin-A-Loy, Croes, Navas, van Langeveldt, Greaux, 
Brown, Kip, Flores, Courtar, Solognier, Ras, Martijn, 
Vargas-Duque 

Nos disculpa si nos por a lubida algun nomber den e 
momento tan doloroso aki, 

Ta invita pa e acto di entiero cu lo tuma lugar diasabra 
26 di augustus 2017 na Aurora Funeral Home di 1 ’or 
pa 4’or di atardi 

despues cremacion ta tuma lugar den seno familiar. 

Adres pa condolencia: Aurora Funeral Home, 
diabierna 25 di augustus 2017 di 7’or pa 9’or di 
anochi. 

Enbes di flor of krans lo tin un box pa donacion pa 
Imelda Hoff 



Cel 


Cumana 76 
Oranjestad,Aruba 
Tel: 588-6699 
Fax: 588-6698 
593-0857/560-1403 


"Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por steuns di loke Señor ta hasi" 

Conforme cu boluntad di Dios y 
gradecido na loke el a haci y nifica pa nos, 
nos ta participa fayecimento cristianamente di: 



Carmen M. Koolman-Lacle 

*21-11-1930-124-08-2017 
Acto di entiero lo wordo anuncia despues 


'pCM&ud Çéi 


Cumana #44 
E: roya lfuneralhome@hotmail.com 

Tel: 586-4444 / 733-2906 
/ 593-0857 / 731-5847 


Con sus plumas te cubrirá, 

Y debajo de sus alas estarás seguro; 
Escudo y adarga es su verdad. 

Salmo 91 

Con mucha tristeza pero conforme la Boluntad 
de Dios partlcipamos que fayesió 



mn 


Rocio “Ma Chio” 
Oviedo-Vallejo Cossio 

*20-07-1948 - 123-08-2017 
Acto de entiero será anunciado después. 






Mainta 


www.facebook.com/awemainta 



y. www.awemainta.com 

De kogel is door de Kerk 

Etienne Nestor Ys le t'e 
próximo Presidente di Hunta 
Com isario di Banco Central 



WILLEMSTAD - 

Despues cu Minister di 
Finansa Jardim, sostené 
p’e Parista, Glenn Sul- 
varan kende a traicioná 
sra. Emily de Jong Elhage, 
a nombra un politico 
Hulandes na cabez den 
Banco Central, awe nos 
ta mira cu e penetracion 
politico den e banco a 
bira aun mas evidente. 

Hunto cu Etienne Ys 1 
o tin mas nómber for 
di mundo politico cu ta 
penetrando den e 
instituto y hacié un bas- 
tion politico sin presed- 
ente. 

Di otro banda esey riba 
su mes esey no mester 
ta un problema meso- 
ra, pasobra politiconan 


tambe sa cambia y por 
keda dirigi unabes pafó 
di politica pa nan sano 
huicio. 

Sinembargo e nombra- 
mento di Ys ta remarca- 
bel y cuestionabel dor cu 
esun cu ta proponé e can- 
didato pa bira Presidente 
di e Colegio di Supervisor 
t’e Minister di Finansa di 
e isla di Sint Maarten. 

E ta remarcabel, paso- 
bra awor cu porfin Sint 
Maarten despues di años 
di lucha y reclamo tin e 
oportunidad di oro pa 
nombra un profesional 
di nan suela, nan ta pro- 
poné un yiu di Córsou di 
pura sepa. 

Dicon? Cua t’e propósito 


real? Ta kico tin cu nos 
no ta mira? 

E interogante ta: Ta kico 
precies e agénda di tanto 
e Minister di Finansa 
di Sint Maarten, como 
e próximo Presidente 
di nos Banco Central lo 
por ta? Nos lo laga esaki 
n’e imaginacion di nos 
lectornan. 

Nos a spera di nos Gober- 
nador y esun di Sint 
Maarten un posicion 
mas cuidadoso. Cu ma- 
sha tempo politica a bira 
asunto di “un p’ami y un 
p’abo” nos ta compro- 
ndé, pero ta conden’é y 
no ta acept’é! 

Pero cu el a penetrá di 
e profundo aki den par- 
tidonan cu lder laga nos 


kere cu nan t’e asina 
yama “white and in- 
nocent” den e universo 
politico, nos no a spera. 
Y p’e mesun politiconan 
aki kier laga nos bin lcere 
cu e tipo di cosnan aki ta 
sosodé solamente serca 
partidonan manera MFK 
y KDNT, tambe ta un 
insulto pa nos inteligen- 
cia. 

MAN, PAR y PIN: Bo- 
sonan ‘grow up? Y purba 
comprondé cu nos no ta 
acepta e cosnan aki sin 
mas. Stóp di insultá nos 
inteligencia. 


Loke e partidonan den 
Gabinete Ruggenaath 
mester comprondé ta cu 
no ta pasobra nan t’asina 
bon y confiabel pueblo a 
vota pa nan cu un mayo- 
ria di 12 asiento. 

Ta mas bien pasobra e 
pueblo kier a reken af 
cu politiconan manera 
el muchachito condena 
Gerrit Schotte . Pues 
cuidou cu cierto politico 
y/o partidonan no tin e 
mesun destino devasta- 
dor manera e lider po- 
litico di MFK of partido 
PAIS. 


Detencion pa ladronicia 


WILLEMSTAD - Diahuebs, 24 di augustus 2017, 
alrededor di 4:45, Central di Polis a dirigi un unidad 
policial di Punda na Saliña pa un ladronicia den un 
establecimento. 

For di un investigacion preliminar cu Polis a haci n’e 
sitio a resulta cu un desconoci a kibra drenta via di 
dak den e establecimento y bay cu diferente articulo. 
Polis a cuminsa cu un buskeda den e area y den un 
cas na Monte Verde a topa cu un homber. 

E homber aki ta cuadra cu descripcion di e homber cu 
un rato prome a kibra drenta den e establecimento. 
Tambe Polis a haya y confisca un tas cu e. o. hopi 
boter di bebida sterki, paki di cigaria den un di e 
cambernan di e cas. 

Polis a detene e homber E.J.C. naci na Corsou di 
43 aña di edad como sospechoso di e ladronicia 
ariba menciona. 

A presenta e sospechoso dilanti un Fiscal Auxiliar 
cu a ordena su encarcelamento pendiente di mas 
invetigacion. 



bank 


Cu honda pena nos ta anuncia fayecimento di 


Señor Frank Peter Meijer 

Tata di nos colega Señor David Meijer. 

Hunta di Commissario, Gerencia, staf y personal 
diAIB BANK N.V. ta extende nan profundo condolencia 
na David y henter famia. 

Cu e dushi recuerdo di momentonan cu boso a comparti 
ta un fuente di consolacion. 


AIB BANK N.V. 
Gerencia 
Frendsel W. Giel 

Prome Minister Eman a almorsa den "Purely Green" di 
recipiente di Premio Hoben y Talentoso Victor Gomes 


“BAY all out y si bo cay na caminda, lanta 
bek, wak kico a bay robes, drech’e y sigui 
padilanti,” t’e filosofia di e hoben entrepre- 
neur aki di apenas 21 aña di edad cu ya caba 
tin su prome restaurant. 

E hoben aki a demostra un perseverancia 
y corahe pa na un edad hoben dal e paso 
pa cuminsa cu algo nobo na Aruba: Purely 
Green (2016), cu antes tabata situa na 
Paradera y awor ta den Antraco Plaza. 
Purely Green ta un concepto nobo di come 
saludabel y a ser acepta cu man habri pa 
comunidad. 

Na momento cu bo drenta e negoshi “Purely 
Green” bo ta haya e propietario mes ta pre- 
parando loke e clientenan ta pidi y esaki 
tabata e caso tambe ora cu Prome Minister 
Mike Eman a drenta e negoshi. 

Despues el a sinta na mesa cu e mandatario 
y a papia di e prome momento di creacion 
di “Purely Green”, y cu e concepto ta basa 
riba loke ta bon pa salud. 



wnrni 


Tur e dressingnan ta original, p.e. e “Ceasar 
Dressing” ta wordo traha dor di nan mes. 
“Bo ta sigur un ehempel pa otro hoben- 


nan cu tin ideanan pa cuminsa nan propio 
negoshi, sigui inspira nos talentonan,” e 
mandatario a bisa Victor Gomes. 


Via programa Prosperidad Comparti: 

Gabinete Mike Eman II semper a 
percura p'esnan di menos di recurso 
tin un miher calidad di bida 


GABINETENAN Mike Eman I y II ta 
sinti cu esnan mas vulnerabel di e sociedad 
mester haya apoyo. Pesey bou di ambos 
maneho a percura pa mehora poder di com- 
pra di e grupo aki, ademas di a concentra 
riba crea cuponan di trabou y mehora infra- 
structura di Aruba. 

Mester saca un man p’esnan mas vulnerabel 
t’e pensamento di e Gobierno di asignatura 
berde. 

Asina na inicio di e prome Gobernacion di 
Mike Eman un di e prome pasonan cu a 
tuma tabata aumento di bijstand y pa prome 
biaha a bin cu un Schoolkindertoeslag, cu 
a crece y awor ta na 250 florin pa cada yiu, 
yudando cada famia riba bijstand cu e gas- 
tonan cu tin na momento cu manda yiu scol. 
E suma ta wordo paga mensualmente n’e 
famianan aki. Un famia cu un yiu ta ricibi 
250, esun di dos yiu ta haya 500 y tres yiu 
750 florin. 


Gabinete Mike Eman II cada biaha ta evalua 
e situacion di mercado y ciudadanonan 
y asina a yega n’e decision cu pa inicio 
di aña escolar brinda famianan un ayudo 
extra. Mirando cu na inicio di aña escolar 
e gastonan di famia ta aumenta, Gobierno 
recientemente a tuma decision pa aumenta 
e suma cu normalmente ta duna na inicio 
di aña escolar. 

Esaki a wordo aumenta for di 120 pa 220 
florin, pa cada mucha te na un maximo di 
800 florin pa un famia. 

Esaki ta forma parti di e pakete di Prosperi- 
dad Comparti. Esaki ta bin cu otro decisi- 
onnan social cu Gobierno lidera pa Mike 
Eman a tuma y cualnan ta e.o. aumento di 
pensioen di grandinan cu 2.3%; aumento di 
salario minimo cu 2%; reduccion di coriente 
cu 15% y aumento di bijstand. 

Mayornan riba bijstand mester bay Depar- 
tamento Social pa regla cu nan ta haya e 



contribucion special pa inicio di aña escolar. 
E schoolgeld ta wordo paga directamente 
n’e scolnan. 

Banda di e ariba menciona, pensionadonan 
tambe a haya un aumento. 

Banda di e suma pa famia di menos recurso, 
Gobiemo a bin cu un programa pa mayoman 
cu un entrada di menos cu 37 mil florin pa 
aña y cu tin yiu ta bay Colegio Arubano. 

Pa cada mucha cu ta cay den un famia cu su 
entrada ta menos cu 37 mil florin pa aña, ta 
duna un suma di 550 florin. 

“E programanan aki nos ta creando mas di- 
rigi riba muchanan, pa sigura cu cada mucha 
tin por ta na scol cu e paña, alimentacion y 
material educativo pa por studia. Gobierno 
tey pa nan,” ta pensamento di Gabinete 
Mike Eman II. 

Kiwcmis Club of Palm Beach cu man na obra 

Duncmdo un man na e West Park 
di Stichting Neptali Henr quez 


DIASABRA ultimo, Kiwanis Club di Club Palm 
Beach a organisa un “hands-on project” na e West 
Parlc di Stichting Neptali Henriquez. 
Actualmente por medio di inversionnan publico y 
priva, a logra introduci un Linear Park, un Surfside 
Marina, un Neptali Park renoba, y mucho mas na 
e area di Tallc of the Town. 

Pero keto bay ta keda un tereno entre Surfside 
Marina y Neptali Parlc cu a crece bira un mondi 
chikito y hasta cu ta crea un obstruccion pa wak 
e lama directamente. 

Pa es motibo, Kiwanis Club of Palm Beach a pun- 
tra Stichting Neptali Park si nan mester ayudo 
cu un limpiesa p’e tereno aki, y locual e directiva 
di Stichting Neptali Henriquez a acepta cu man 
habri. 


Naturalmente teniendo cuento cu nos flora y 
fauna a haci un inspeccion prome cu e actividad 
pa sigura cu no lo causa ningun daño na nos flor 
y fauna of cuallder bestianan cu lo por ta bibando 
den e area aki. 

Na final di actividad, Kiwanis Club of Palm Beach 
y e directiva di Stichting Neptali Park tabata sat- 
isfecho cu e trabou eherci y cu ta duna un bunita 
bista pa lama awor. 

Ademas, Kiwanis Club of Palm Beach kier a en- 
fatisa cu e esaki no solamente tabata un limpiesa, 
pero tambe un actividad pa inspira ideanan na 
organisacionnan cu ta traha muchanan y hubentud 
por medio di uzo di e tereno aki. 


Pa mas information di Kiwanis Club of Palm Beach 
bishita nos pagina web na www. kiwanispalmbeach. 
com of nos pagina di Facebook na https://www. 

facebook.com/ki- 

wanispalmbeach . 

